Shillong, 26 Naiwieng: Ki Myntri jong ka Hima Mylliem mynta ka sngi ki la hiar sha Umsning ban leit jurip ia katei ka Iew kaba ju long shisien shi taiew bad ha katei ka jingleit jurip ki la lap da la ki jong ki khmat ia ka jinglong jingman, kata ka jingkhuid jing suba bad ka jingkhapngiah jong ka Iew Umsning kaba hap hapoh ka jing peit jong ka Hima. Ka jingthmu hi jong ka jingleit hiar ban jurip kyndit jong ki Myntri ba kynthup ia u Myntri K Langstieh ba dei peit ia ka Iewduh, u Myntri Kharbuki lem bad u Myntri MB Kharlukhi ka long ban peit bad lap hi da lade ia ka jinglong jingman jong kane ka iew kaba long ruh ka iew kaba la rim bad kaba heh ha ka dong Ri-Bhoi ha kaba ki briew na kylleng ki ju wan ban siew ban tda. Ha kane ka jinghiar jurip la ioh ban sakhi ba kiba bun ki bynta jong kane ka iew ki long kiba khapngiah namar ka jingbun palat ym tang jong ki nongleit iew leit hat hynrei wat ki nongshong iew ruh. Haba phai pat sha ka liang ka khuid suba, la lap ba kam da long than ka iew kaba jaboh hynrei ki don ki bynta khamtam sha kito ki jaka ba la shu ieh shrah kumto da ki dukan bym don shuh kiba shong, ba ki la kylla long ki jaka ba isaitmet ban peit. Na ka liang jong ki Myntri hadien ka jingjurip ki la ong ba ia kane ka kam yn sa rah sha ka dorbar ban iakren kumno pat ban wad ki lad ki lynti ban kham pynitynnad ia kane ka iew. U Myntri K Langstieh u la ong, ha kaba iadei bad ki bynta kiba jaboh jong kane ka iew, kata ha kito ki bynta ba la shu ieh shrah ia ki dukan khlem don nongshong die jingdie, yn sa iakren ban weng bad pynpra noh khnang ba kan wanrah pat ia ka jingkhuid bad jingitynnad.


Shillong, 26 Naiwieng: U MLA ka 19th Shillong South Konsti twensi u bah Sanbor Shullai u la ai jingkhei  ia ka rukom pynlut jong u ia ka Discretionary Grant kaba T.4 lak tyngka bad u la ai jingkhei  ruh ba ia ka tulop MLA jong u kaba 17 bnai u la theh sha ki kam jong ki paidbah da kaba ai jingiarap sha kiba duk,sha ki club bad ki seng bapher bapher bad kumjuh sha ka jingdonkam ki Dorbar Shnong. Ka tulop ba u ioh ka long T.1,03000 tyngka shibnai bad haba khei  lang 17 bnai ka poi haduh T.17,50,000 tyngka.


Shillong, 26 Naiwieng: Ka Meghalaya Board of School Education (MBoSE) ka la niat bad sait met ia ka jinglait tuh ki jingkylli sha ki bor pyniaid skul bad ka la byrthen ban pynngat da ka jingpynshitom kaba tyngeh ia kiba donkti ha kane ka kam haba ki jingkylli ki la lait tuh ha ki skul ha Jowai bad ruh ha Shillong. Haba kren mynta ka sngi sha ki nongthoh khubor, u Executive Chairman ka MBoSE u Bah EP Kharbhih u la kynnoh ba ka jinglait tuh ki jingkylli ka dei lehse namar ba don ki bor pyniaid skul kiba shet kylla bad na ka liang ka Board kan shim da ki lad ki lynti ba tyngeh ban pynshitom ia kito kiba donkti. U la ong ba ka MBoSE kam dei ba ka pyniaid ia ka eksamin hynrei ka shu iarap ia ki skul da kaba pynkhreh ia ki jingkylli ia ki klas IX bad klas XI.  Ngi shu iarap ia ki skul ban pynkhreh ia ki jingkylli ia ki klas IX bad klas XI. Ka daw kaba ngi shim ia kane ka lynti ka long ba bun ki skul kila leh sting kim ju pyndep ia ka course bad lada ailad ban pynkhreh hi maki ia ki jingkylli, kin leh katba ki sngew mon , la ong u Bah Kharbhih bad bynrap ba kane ka jingleh ka dei ka jingpyrshang ka Board ban pynbha bad pynjanai ban kyntiew ia ka pule puthi ha ka jylla. Halor kane ka jingjia, ka MBoSE ka la dep ujor ejahar ruh lai tylli sha ki pulit nalor ka jingpynlong ia ka jingtohkit nalade.  Ngi la ujor ejahar ha Jowai, Khliehriat bad ha Sardar Police Station halor kane ka jingjia , la ong u Executive Chairman. Katba u Deputy Director ka MBoSE u bah M Marbaniang u la ong ba ha ka sngi Nyngkong, u la ioh iaka jingpyntip na u principal ka St Dominic Hr School u Fr Majaw halor kane ka jingjia.  Nga la leit bran bran sha katei ka skul ban kylli na u khynnah. Haba ngi kylli na u, u la iathuh ba u ioh ia ka jingkylli na ka khynnah na KJP Girls, haba ngi leit kylli na kane ka khynnah, ka iathuh ba ka ioh na u khynnah na Christian Academy bad haba ngi leit kylli na u khynnah na Christian Acdemy, u la iathuh ba u la ioh na uwei pat , la ong u Bah Marbaniang. U Bah Marbaniang u la ong halor kane ka jingjia, ka Board ka la ujor ejahar wut wut ha ki pulit bad kan pynshitom da kaba tyngeh ia ki briew ba donkti khlem jingmap.  Ngi kwah ban tangon tyngeh ia kiba donkti ha kane ka kam , la ong u Deputy Director. Ha kawei ka liang, ki nonghikai ki la pynpaw ia ka jingsngew khia ia kane ka jinglait tuh khah khah ki jingkylli ka MBoSE bad kane ka la ktah jur ia ka burom ka ijot kaba pynlong ia ki ban duh jingshaniah ia ka Board.  Ngi la sngew duh jingshaniah ha ka MBoSE namar ka jinglait tuh ki jingkylli kaba man ka por. Ka MBoSE ka dei ban pyrkhat biang da kumwei da kaba buh ia ka jingshaniah ha ki bor pyniaid skul , la ong ki nonghikai skul.


Shillong, 26 Naiwieng:  Ki Rangbah Shnong Khasi  Pnar ki la bu-aid Kyiad tang dap 3 baje janmiet  dei ki kyntien kiba u Lat ka jylla u la kren sha ki Rangbah Shnong ha ka jing iakynduh jong ki kaba la long ha ka 19 tarik mynta u bnai, ong ka kyrwoh na u General Secretary ka Synjuk Ki Nongsynshar shnong ka Bri U Hyn niewtrep u bah R.L Blah. Ha ka kyrwoh khubor u bah Blah u la ong ba u Lat u la iathuh ha ki ba la don ba ai jing mut ia u ba ki Rangbah Shnong Khasi Pnar ki dei kiba la bu-aid kyiad tang dap 3 baje janmiet bad kate u la ong ka la pyn kthang shisha ia ka Synjuk bad u la ong ba ka Synjuk ka pynrem jur ia kitei ki jingkren u Lat bad ka buh jingkylli ruh kumno kat u khlieh duh jong ka jylla un kren ia kiba kum kitei ki kyntien kiba pynjem rngiew ia ka jaitbynriew. U bah Blah u la ong ruh ba hangne ka mih ka jingkylli ba hato dei na kata ka daw ba u Lat u khei  dew thala ban ai jingmynjur ia ki ar tylli ki Bill kiba ia dei bad ki Riti ki dustur ka bri u Hynniewtrep?. Ka kyrwoh ka la ong ruh ba ha ka 19 tarik mynta u bnai ki Rangbah Shnong ki la mih jew slew na katei ka jingiakyndh ia u Lat, naba u khlem ai kano kano ka jingkular kaba pynhun ia ki haor ka VAB jong ka KHADC kaba don mynta ha ka home Ministry. Hadien katei ka jingiakynduh ia u Lat ki Rangbah shnong ki lashing jingialang biang ha ka 24 bad 26 tarik mynta u bnai ban ia pyrkhat sani bha ia kitei kijingkren jong u. U bah Blah u la pyntip ruh ba ha kaba iadei bad ka bill jong ka JHADC u Lat u la kubur ba ka long kaba biang nadong shadong khlem kino kino ki jingwit la jar katta ruh u la kyntait pat ban kular ia ka synjuk ban ai noh ia ka jingmynjur bad u la ong pynban ba ki dei ban iai ap ia ka sngi ha kaba un ai ia ka jingmynjur jong u ia kitei ki bill.


Shillong, 27 Naiwieng: Ka shnong Laitlum ka la long kawei na ki shnong kaba paw bha ha kine ki khyndiat sngi hadien ba ki khlur ak phlim ka Bollywood ki la wan ring ia ka phlim jong ki hangne hapoh ka jylla Meghalaya. Hadien ba ladep wan ring ia kane ka phlim, ka sorkar jylla ka la sdang ban pynbha ia ka surok ha kane ka thainn, la iathuh ki nongshong shnong ka shnong Laitlum. Haba iakren bad katto katne na ki nongshong shnong, la iathuh ba kham mynshwa ka surok ha kane ka shnong ka long kaba sniew bha  hynrei tad haduh ba ki wan ki khlur ak phlim. Kane ka jaka ka la long shuh shuh ka jaka kaba paw ha kaba ka jingwan tuid jong ki briew ha kane ka jaka mynta ka la long arshah ban ia kaba kham mynshwa eh. Katkum ka jingiathuh ki paidbah kane ka shnong, kane ka jaka mynta ka la kylla kum kawei na ki jaka jngoh kai pyrthei. Ha kaba bun ki nongwei na ki shnong, ki jylla jong ka thainn thainn bapher bapher ki la iatuid ban wan peit ia kane ka jaka kaba la pynpyniap mat wat ia ki nongring phlim. Shuh shuh la iathuh ba ka jingwan tuid jong ki briew kiba nabar ha kane ka jaka kam duna ia ki shispah tylli ki kali ha ka shisngi. [bteng sla 7] Kham mynshwa ka jingwan jong ki briew ka dang bha kaba bun eh ka long tang kumba 30 tylli ki kali ha ka shi sngi.  Ha ki sngi shuti da ki spah tylli ki kali ki wan ha kane ka jaka. Katba ha ki sngi pohia kumba 50 tam ki kali ki wan ban jngoh ia kane ka jaka , la ong ki nongpeit ia katei ka jaka.Kum shi bynta ban kyntiew ia kane ka shnong, ka Dorbar shnong Laitlum ka la shim ia kane kum kawei na ki lad kumno ban kyntiew ban khring shuh shuh ia ki nongjngoh kai pyrthei da kaba lum pisa bai rung na ki briew kiba wan ha kane ka jaka.  Kawei kawei ka kali heh ngi lum 50 tyngka, katba ia ki kali rit ngi lum arphew tyngka ka bai rung , la ong ki nongap ia katei ia katei ka jaka. Lyngba kane, kan iarap shibun ban kyntiew ia ka ioh ka kot ha kane ka shnong.


Nongstoin, 27 Naiwieng: Ha kaba iadei bad ka jinglait tuh jong ki jingkylli MBOSE class IX kiba bun ki skul ha West Kasi Hills District kimda ioh tikna ia ka jingtip lane ioh ia ka jingthoh lyngba ki bor ba dei peit khamtam ki skul kiba don sha ki kyndong kynshrot jong ka District bad kiba bun hi ki sngewkyndit haba ki iohi ha ki kot khubor. Na ka liang jong u nongthoh khubor u la pyrshang ban wad jingtip na ki katto katne tylli ki skul kiba don kham sha kyndong na sor Nongstoin kiba hap ban pynialeh eksamin ha ka Board ia ki khynnah pule klas IX, bad na ka liang jong ki bor pyniaid skul kila iathuh ba ki shu tip lyngba ka jingioh SMS ha ki mobile phun bad don pat kiba ioh jingtip lyngba ki bor pyniaid skul na ki skul kiba don ha sor Nongstoin lyngba ki phun.Nalor kiba kum kitei ki skul don ruh kiba la shu tip lyngba ki kot khubor bad ruh da ka jingialap ki briew sharum sha neng ba ia ka eksamin klas IX la pynkynriah noh sha ka 4 tarik nohprah namar ka jinglait tuh ki jingkylli. Shuh shuh u Nongthoh khubor u la iohlad ruh ban kylli ba ki don jingtip ne em ba katno tylli ki subjek kiba ki la ioh jingtip ba ki la lait tuh bad ba la pynkynriah ia ka jingthoh eksamin hynrei na ka liang jong ki kila ong ba haduh mynta ki dang sngew bad tip tang ia ka subjek science hynrei ia kiwei pat ki subjek kim shymla ioh jingtip ei ei ruh em.


Shillong, 27 Naiwieng: Haduh mynta dei tang ka sobjek saian ne ka Science and Technology jong ki khynnah pule klas IX kaba lait tuh kaba ki nongthohkhubor ruh ki la ioh kopi ha kti hynrei ia katei ka eksamin kaba la pynbeit ban pynlong ha ka 30 tarik mynta u bnai la pynkynriah noh sha ka 4 tarik u nohprah, 2015. Mynta pat ki la saphriang sa ki khubor ba ka sobjek Khasi ruh ka ban sa long ha ka 2 tarik u nohprah ka la lait tuh hynrei haduh mynta u nongthohkhubor um pat lah ban pynthikna, namar ba ym pat shym la ioh ban bat ha kti, hynrei kiba bun ki la artatien ba ioh katei ka jingkylli jong ka sobjek ruh ka la lait tuh pynban kumba long ka saian, bun ki la sah ha ka umdum la ka jingiakhun eksamin ki khynnah klas IX ia ka sobjek Khasi kan long kaba khuis kaba suba ne ka dei kaba la dep die pynban ia ki jingkylli shuwa ban long eksamin?.


Shillong, 27 Naiwieng: Wat la ki la don haduh 7 ngut ki MDC kiba la risai  noh na ka kam jong ki, namar ba ki bat ha kajuh ka por kum ki MLA pynban katei ka kam kam pat shym la pynsting ia ki bad ki long lem kumba long u bah Pynshngai  N Syiem, ha kaba ki dang hap hapoh ka jingbishar ka High Court namar ba ka la ong ba ka jingrisai  jong ki kam dei shuwa ban ujor mukotduma, hynrei ki la risai  hadien ba ladep ujor sha kashari. La ong ruh ba kat kum ka jingujor PIL ka long beit ban mait kyrteng ia ki MLA kiba bat ha kajuh ka por kum ki MDC, bad ka jing mudui ka la ong ba kam dei ka jingrisai  jong ki, na kawei na ki kam ba ki bat hynrei ban mait kyrteng beit ia ki. La ong ba wat la ka sorkar jylla ka la thaw ia ka ai  ban iada ia ki MLA na ka jingshah mait kyrteng hynrei ka high Court ha ka jingtian bishar jong ka ka bishar beit ia ki 8 ngut kiba don kyrteng. Ha kine ki khyndiat sngi ki tyllong khubor ba ka High Court ka shong bishar ia katei ka kam, la ong ba ka la don ka jingbyrngem ban mait kyrteng ia baroh kitei ki nongmihkhmat paidbah ba bat kam ar maloi wat ia kiba la risai  ruh. La ong ba hadien katei ka la don ruh ka jingiakynduh lang jong kitei ki 7 ngut ki nongmihkhmat na Khasi Hills lait noh uwei na Jaintia ha kine ki khyndiat sngi ban pyrkhat na ka bynta katei ka kam.Lah ban kdew ba hadien ba ka sorkar jylla ka la pass ia ka Ai  ban iada ia ki MLA na ka jingshah mait kyrteng baroh ki MDC ba long MLA ki la risai  pynsted na ka jinglong MDC jong ki lait noh u bah Pynshngai  N Syiem u CEM ka KHADC uba dang pyneh haduh mynta ruh.


Shillong, 29 Naiwieng: Ka shnong Pyrnai kaba don ha thainn riwar sharum ka Pynursla ka la sakhi ia ka jingmih ka thup jingrwai na ki samla kane ka shnong kaba la pynlait paidbah da u rangbah SB Tariang ha ka jingialang ha ka janmiet sngi Saitjain ha kane ka shnong. Ia kane ka thup jingrwai CD ba la ai kyrteng ka,  Lait Na Phi  (without you..) la pynmih da ki samla kane ka shnong kynthup u Bah J Khongkhlad bad Bah Fartune Khongkrom bad la rwai da  8 ngut ki kaitor kane ka shnong kynthup u Bah Fartune Khongkrom, Bah Plesimai Khongsdam, William Khongsdam, Helon Binan, Tonic Khongtim,TR Khongkhlad, J Khongkhlad bad Realmen Nongrum.Ka phang pdeng jong kane ka jingrwai ka dei shaphang ka jingieid samla bad kiwei kiba ktah ia ka jingshem mynsiem.Haba kren lyngkot kum u kongsan u bah SB Tariang uba dei u president ka Riwar Mihngi Development Council (RMDC) u la ong ba ka tnad Arts and Culture ka don ka bynta ban ai jingiarap ia ki samla ba don sap ha ka siaw ka rwai bad kumjuh u nongmihkhmat ka thainn u dei ban ai jingiarap ban kyntiew ia ki samla kiba don ka sap ka phong. Ki samla ki dei ban leit iit jingiarap na ka Arts and Culture bad ruh ka skhim MLA ka don kaba la mang kyrpang ia ki samla ba don sap ha ka liang ka put ka tem , la ong u Bah Tariang. U la kyntu ia kine ki samla ban nym kynran dien ha ka lynti iaid jongki wat hapdeng ki jingeh jingtynjuh kiba bun.  Pyndonkam hok ia ka sap ka phong jong phi kaba la ai da u Blei nongbuh nongthaw , la ong u president ka RMDC.U la ong ba ka ju don ka jingong ba ka thainn Mawja ka dei kaba kham sahdum hynrei kumba ka paw mynta, ka dei kaba la kiew bha khamtam ha ka siew ka rwai kaba lah ban ong ba ki la iaryngkat bad kiwei. U la kyntu ia ki nongshong shnong bad ki paidbah ba kin ai ka jingkyrshan ia kane ka kynhun nongrwai da kaba thied ia ka CD kaba shong dor tang T. 90 kawei khnang ba kin lah ban bteng ia ka jingrwai kaba kham janai shuh shuh.Ha kane ka sngi la ioh ruh ia ka jingkren na u Rangbah Shnong ka Pyrnai u Bah Centreson Khongsdam, bad ia ka jingialang la pynlaid da u Bah December Khongsdam.


Haba iakren bad ki nongpathai khubor ha nongbah Guwahati, u Himanta Biswa Sharma, u la iathuh ba ki paralok kiba don ha ka NEDA bad NDA kin ym leit iatreilang satia bad kiwei ki parti kum ka Congress bad ka Trinamool Congress. U Sharma u la iathuh ba ka ka NDA kan thaw sorkar ha baroh lai tylli ki jylla.


Haba phai sha ka jylla Meghalaya, u Himanta Biswa Sharma u la iathuh ba ia u myntri rangbah ha jylla Meghalaya, yn sa shim rai hadien ba ka parti BJP ka tip tikna ba haduh katno ngut ki MLA kin ioh ha kane ka kynti ba mynta.


Ha Mairang constituency, kiba thep vote kila kot 90.4% katba ha Mawthadraishan, ki la kot 90.1%.Ha South West Khasi Hills, ka jingpoi jong ki nongthep vote ka la kot 86.38% ha baroh artylli ki constituency ba kynthup ïa ka Ranikor bad ka Mawkyrwat constituency.Ka Mawkyrwat ka la kot haduh 86.13% katba ka Ranikor ka la kot 86.62


Kine ki briew ki la ia pyneh bad ai nia ia ki nongap ka Bijou cinemam ha kaba ki la leh jubor bad kren artad da ki ktien khlem akor ia kine ki nongap.


Ban ym tuh ia ka por ngan kren noh ia ka phang ha kaba iadei bad ka Election MLA 2023 hangne ha ka Jylla Meghalaya jongngi ba kumno u paidbah u hap ban pyrkhat bha ban wanrah ia kaei kaei kaba bha khamtam ha ka roi ka par. U paidbah hangne dei uba jied bad uba shah jied. Nga kren ia kane baroh da ka ktien kaba khia. Ha kaba iadei bad kane nga kren ym da kaba shah liang iano iano ne pynrem iano iano hynrei ban ia mir jingmut khamtam shuwa ban poi ka Election.


Ki jingshah pynbiej: Baroh ki iatip ia kane shuwa ka Election ngi ju shah pynbiej, ngi ju shah khroh. Ki canvasser bad ki candidate ki khroh ia ki paidbah da ki jait pa ki jait mat ne issue. Ban pynbiej ia ka bym shong hok ka long ka bym dei. U Abraham Lincoln u ong “you can fool all the people some of the time, you can fool only some people all the time, but you cannot fool all the people all the time”-phi lah ban pynbiej ia baroh ki briew tang khyndiat por, phi lah ban pynbiej ia khyndiat ki briew man la ka por, hynrei phim lah ban pynbiej ia baroh ki briew man la ka por.Ka jingkhroh pat ka iapher na ka jingpynbiej. Ngi shah khroh sa ia ka bym lah long lane ka ban iap sa ialade. U Aesop u ong “kiba khroh ia kiwei ki don la ka wait ban phah shut” Paidbah baroh wat shut kulmar ia ka wait jong kiwei ioh mong pynban ialade.Kum ki nuksa jong ka jingpynbiej: Don kiba ong lah kaba jied nongialam da uba riewspah namar um donkam tuh shuh bad lada u tuh ruh un ai ia ngi. Kane ka long wat ha ki kam shnong ruh. Uta uba riewspah ruh u kmen namar “the grass is always greener on the other side of the fence”-u phlang u kham jyrngam sha kper ki briew.Don kiba ong ruh ba lada jied da uba duk un sngewthuh kham bha ia ka jingeh ki paidbah namar ba u wan na ka tynrai ba duk lajong. Hynrei don pat kiba duk ynda ki la riewspah ki klet noh ia ka tynrai ba ki wan bad kim nang shuh ban iadei bad kiwei.Don kiba pynbiej paidbah ban ym jied nongmihkhmat da ki bym dei trai shnong. Ki ong ba ki dei ki nongwei. Ki ong ‘preference should be given to the son of the soil’. Lada ka bor pyniaid Election kam don jingthut ei ei ia kita ki nongwei balei pat ngin sngewthuh bakla. Lada u trai shnong u long kumba pynmareh thong da u kulai dkoh myntoi aiu ba un shong ha ka khet. Ki ktien tymmen jong ki Bengalee ki ong “Lada long ban pynlur lyngkha da ka blang kaba na shnong bad kaba tat dor, balei ban leit thied pynjynjar da u masi na shabar bad da uba rem”Ha kane ka juk mynta ngi shah pynbiej imat da ka pisa ruh. Mynshuwa ki Syiem ki teh mraw bad ring mraw da ki kynjri, ki da teh bad kti bad kjat da ki kynjri ne tyllai, ki pyllait noh ia ka jingmut jingpyrkhat, mynta pat la teh bad ring mraw ia ngi man ka sngi da ym dei ka por Election ruh, syndon da ka pisa, ka da teh ia ka jingmut jingpyrkhat ka pyllait noh ia ki kti ki kjat. Dei hangne ngi sa ong kiba buaid pisa, buaid politics, buaid samla, buaid kam shnong, buaid lorni, buaid riam bha, kim ju pyngngad shuh lano lano ruh. Kiba buaid kyiad da ki dih da kaba sngewthuh tang shiphang ki lah tipbriew.


Ha Meghalaya,ki paidbah ki pdiang sngewbha ban synshar ka thok ka shukor, ka sarong ka kyreit, ka kren kop ka kren sop, bad ki paidbah kim salia shuh katba jia ba long bad ki khein syiem bad mane Blei (‘Lei san snem) ia kat kiba jop ne long nongsynshar.


Katbaka jingïakren bakluit bha ha kane ka por ilekshon ka long halor ban wanrah ïa ka jingkylla hynrei ka jingkylli ka long mano ban wanrah ïa kata ka jingkylla. Kito ki seng saiñpyrthei kiba kam ba ki long kita kiba pawkhmat ha ka ban wanrah ïa ka jingkylla, kam pher la ki biang katno katno ruh, hynrei ki dei ban buhjingmut halor katto katne ki mat ba donkam. Nyngkong eh, ki hap ban sngewthuh ïa ka jingdonkam bad ka jingthrang jong ki paibah kiba la sat sia halor ka jingdon kine ki seng saiñpyrthei heh kyrdan. Kaba ar, haba kumba 86% ki nongshongshnong ka jylla Meghalaya ki dei ki riewlum, yn ym don ki seng saiñpyrthei ki ban jop lada kim sngewthuh ïa ki jingdonkam bad ki jingkwah jong kine ki briew. Kaba lai, haba kumba 75% ki nongshongshnong jong ka jylla ki dei ki Khristan, yn ym don ki seng saiñpyrthei ki ban jop hangne lada ki wanrah ïa ki mat kiba long pyrshah ia ki Khristan. Ka Histori ka sakhi ba ha man ka ilekshon, ki seng sain pyrthei ki shim kabu borabor halor ki jingtlot jong ki briew ha kitei ki liang. Wat hapdeng jong ngi kiba la kham jynsur ka rukom pyrkhat ruh ngi shem jingeh ban pyrkhat ba ka niam ka dei kawei na ki phang ha ki ilekshon. Ki seng sain pyrthei kiba tlot bad kiba pyrshang ban pharia jaitbynriew ha ryngkat ki rukom pyrkhat ba sahdien bad kiba pynleit jingmut tang halor ki mat barit baria kin ym lah ban pynkhynniuh ïa ka enjin jong ka jingroi jingsan lane ki paitbah ba khim jingmut bad bymïohi jngai kim lah ban dawa ïa kata ka roi ka par ha ka jylla baroh kawei. To ngin kylli ïa lade, hato kine ki seng saiñpyrthei ki la shet kylla ïa ngi ne ma ngi kiba long ki nongjied ngi shu aiïa ki vote jong ngi khlem da pyrkhat bad ngi ïai die ïa ki vote bakordor jong ngi na ka bynta ‘ka skhim ba shishien san snem’ ha ka dor katto katne spah ne hajar tyngka ha kine ki 51 tylli ki snem ba ngi la ïoh la ka jylla?


Ia u mawshun la buh ha ka thup Major Mineral, kum u Diewiong bad kiwei kiba kum kine hapoh ka MMDR Act 1957, ka Sorkar India.Sngewlyngngoh pat ba ka karkhana pynmih dewbilat MCCL kaba la tei naduh ka por ka Sorkar Assam ha ki snem 1955…., kaba pynmih ia ka dewbilat pawnam, kaba long halor wat ha ka jingthew kyrdan ha ri India, la khang khyrdep noh mynta u snem, katba ki karkhana dewbilat ki Kaia shimet, ki pynmih dewbilat. Kaei kane bad mano kiba don kti ha kane ka kam buhrieh, ba iasam doh kyndang? U Chairman ka MCCL u dei u MLA ka Jowai.Dang 2 snem ei-ei, ka sorkar jylla ka la pynbna ruh ban aiti noh sha ka Company Kharkaia ia ka tnat pynmih bad sam bording ilektrik ka Shillong Region kaba kynthup ia ka Jowai na ka bynta 20 snem. Dei tad haba ki Seng Sain pyrthei bad ki Seng Bhalang ruh ki la kdew bad pyrshah jur, ka Sorkar kam banse ban pynsangeh noh ia kane kawei.


Hynrei ula ong ba ka BJP ka la pynïeng kyrtong na baroh 60 tylli ki constituency bad ka party ka sngewskhem ba kan jop ban wan ha ka bor ha Meghalaya.“Ngi sngewskhem bha ba ngin jop bad jop bun. Ngi dei ka National Party, ngi hap ban shim lang ïa baroh ki regional party namar ngim long kum kiwei pat ki party, ngin ym shim ïa ki, ngin shim ïa baroh haba ngi pynïaid ïa ka Ri,” ula ong.Halor ka rai ka BJP ban ym kynthup ïa ka NPP ha ka Sorkar Manipur, u Chuba AO ula kular ba katei ka jinglong jingman kan ym jia ha Meghalaya. “Ka Manipur ka ïapher. Ki don katto katne kiba mih na ka Sorkar bad pyrshang ban pynthut ïa ka BJP. Na kata ka daw ka jingïatreilang kam treikam satia. Mynta ki lah ban kyrshan, kam don jingeh satia. Ha Meghalaya hi kane kan ym jia kumne”.


Haba ïai ban ba yn ym don ba lah ban thaw sorkar khlem ka BJP, une u Nongïalam ka BJP ula ong, “Ngi dei ka National Party bad khlem pep, ki Regional party kin donkam ïa ka jingïarap jong ngi namar khlem ma ngi kin ym lah ban leit sha Delhi. Na kata ka daw khlem ma ngi, kin ym lah ban thaw sorkar”.La ka BJP ka kloi ban ïatreilang bad ka AITC ha Meghalaya, u Ao ula ong ba ïa kane ka kam yn sa ïakren ynda la poi ka por.Katkum ka jingong jong u, baroh kila ïa kawang ktieh markylliang ha ka ilekshon bad kane ka dei ka kam ba ju jia beit. “Wat ki paralok ka BJP ki ju kawang ktien ïa ngi bad ngi ruh ngi kawang ktieh ïa ki hynrei ïa kane ngi klet noh hadien ka Result,” ula ong.


Lyngba jong katei ka sngi, la iohi ba kitei ki UDP, ki la pynlong shwa ia ka jingialang bad ban pdiang sngewbha ia kitei ki riew rangbah kiba la rung sha ka UDP, hadien kata pat ki sa kren sha ki lad Pathaikhubor.


Nongpoh: Ki briew jong ka North East Slow Food & Agrobiodiversity Society (NESFAS) lyngba u Bah Khrawborlang Wahlang, in-charge ka komiti Empowerment Monitoring Committee and Innovation ka NESFAS, mynta ka sngi ki la leit ban plie ia ka dukan bam jong ka Kong Plantina Mujai, kaba don ha Khweng, ka shnong kaba don ha lynti ban leit sha Mawlasnai bad kaba don ia ka jingjngai kaba tang kumba katto katne kilometer na Iew Bhoirymbong.


Ka Kong Plantina Mujai, haba batai halor ka jingioh ia ki jingbam ba kham pher, la ka long ha ki jhur, ka doh bad khamtam eh ia ki doh um doh wah kiba laiphewjait, ka la iathuh ba ia ki jait doh kiba kham pher, la ioh ia ki katkum ka Aiom bad ka rukom ai jingbam ruh ka pher na kawei sha kawei ka Aiom.


Ka Kong Plantina Mujai, ka dei kaba la don ha ka rta kaba 61 snem bad kaba don 10 ngut ki khun bad katkum ka jingiathuh jong ka, la ong ba ka la sdang ia katei ka kham la kham slem, hynrei naduh ba ka la kynduh ia ki briew ka NESFAS, ka la ioh ban leh janai ha katei ka kam shet ia ki jingbam bapher bapher bad kaba la pynkmen eh ka, ka dei hadien ba ka la ioh ban plie ia katei ka dukan kaba kham bha bad kaba la kham rung bun briew bad haba ianujor bad kaba rim.


Shillong: Ki nongialam bad ki nongkyrshan jong u MLA barim jong ka Ranikor konstitwensi, u Martin M Danggo,ki la pynlong ia ka jingialang ha Shillong club ha ka 30 tarik kyllalyngkot 2023, ha kaba palat hajar ngut ki nongkyrshan ki la poi sha katei ka jingialang bad shim ruh da kawei ka rai ban phah resaiñ noh ia u Martin M Danggo, na ka parti National people party (NPP) kaba la dep pynbna ia ka kyrteng ka jong u ban iakhun ia ka elekshon ban wan na Ranikor konstitwensi ha ka elekshon ban long mynta u bnai ban wan.


Haba iakren bad u Dipayan Chakraborty nongialam jong ka parti BJP, u la iathuh ba ka jingiehnoh kam jong ki nongialam jong ka NPP ban rung sha ka parti BJP ka long palat 700 ngut, ha kaba kine kiba wan rung sha ka parti BJP ki la iehnoh kam shisyndon na ka parti NPP ha ki tnat bapher bapher kiba ki la bat baroh shi katta.


Haba iadei pat bad ka jingkynthoh jong kiba bun ki parti ba ka jylla Meghalaya kan dap ram na ki skhim kum ka WE card bad MYE card kiba ka Meghalaya TMC ka thmu ban wanrah sha ki paidbah, u bah Dkhar ula ong ruh ba kine ki skhim kin ym don satia ka jingktah ia ka pla tyngka jong ka jylla namar kila don lypa ki nongialam kum u Dr Mukul Sangma u briew uba la shemphang bha haba ia dei bad ki skhim ki ban ai jingmyntoi sha ki paidbah bad lada phai sha ki skhim kum ka MHIS ka dei kaba la sdang da u Dr Mukul Sangma.


U bah Dkhar ula iathuh shuh shuh ba ka jingduk ka la nangkiew arsut ha ka jylla Meghalaya naduh ba la wan ka khlam COVID 19 kaba la wanrah jingjynjar ia ki paidbah jong ka jylla, hynrei lada thmu ban ai jingiarap ki bun kiba bishni bad pynsngewthuh bakla sha ki paidbah jong ka jylla Meghalaya. Ula bynrap ruh ba ka MYE card bad ka We card kan iarap ia ki longïing bad ki samla.


Lyngba katei ka jingshah jied jongka, ka kong Dolly, ka kyrmen, ba kan lah ban pyniaid iew ia kino kino ki mar ki mata, lada dei ki soh ki pai, ki tiar thaiñ kiba dei hi na jylla Meghalaya bad kiwei kiwei, ba kin pyniaid iew sha kylleng ki ri jong ka pyrthei, lada dei sha dewbah Europe ne Africa ruh kumjuh, namar ba ka ruh ka don ka thong ban kyntiew.


2. Mano mano ba iaid lait ia ki bynta ha ka sub-section (1) kin shah pynshitom lyngba ka jingshah set patok na ka bynta ka por ba lah ban bteng haduh ar snem, lane ka jingdain kuna, lane baroh ar.3. Ha kane ka Section, ka jingong “kam ba iadei bad ka elekshon” ka mut kano kano ka kam kaba thmu ne mut ban ktah ia ka resol jong ka elekshon4. Ha ki por elekshon, teng teng ki don ki jingkynnoh shaphang ka jingpyn khein ia ki jingbthah hapoh ka Section 126 jong ka Representa tion of the People Act, 1951 da ki TV channel ha ka jingpyni ia ki jingiatai nia bad kiwei kiwei ki khubor bad ki pro kram. Ka Com mission ka la dep pynshai ba kane ka Section 126 ka khang ban pyni ia kano kano kaba iadei bad ka elekshon lyngba ki television ne ki mar ba iasyriem ha ki 48 kynta ba kut ha ka por ba la buh ban pyndep ia ka jingthep vote ha ka konsti tuensi. “Ki kam kiba iadei bad ka elekshon” la batai ha kane ka Section ba ka dei kano kano ka kam kaba thmu ne mut ban ktah ia ka resol jong ka elekshon. Ka jingpyn khein ia ki jingbthah ha ka Section 126 ka dei kaba lah ban pyn shitom da ka jingshah set patok na ka bynta ka por ba lah ban bteng haduh ar snem, lane ka jingdain kuna, lane baroh ar.5. Ka Commi ssion ka ban biang sa shisien ba ki channel TV/Radio bad ki cable network/internet website/rynsan social media ki dei ban pynthikna ba ki prokram ba pyni/pynmih da ki ha ki 48 kynta kumba batai hapoh ka Section 126 kim don kano kano ka bynta, kaba kynthup ki jingsngew / jingkyntu da ki panellist/nongiashim bynta kiba lah ban long kum ka jingkyntiew / jingpynrem ia kano kano ka party lane kyrtong lane ktah / pynkylla ia ka resol jong ka elekshon. Kane, ha ryngkat kiwei kiwei, kan kynthup ia ka jingpyni ia kano kano ka jingsngew jong ki briew bad ki jingiatai nia, ki jingpeit bniah ia ki dur lane ki jingpynsawa.6. Ha kaba iadei bad kane, ka bthah ruh ban peit ia ka Section 126A jong ka R.P. Act 1951, kaba khang ia ka jingpynlong ia ka Exit poll bad ka jingpyni ia ka resol jong kane ha ka por ba la batai kaba long ka por kaba la buh ban sdang ka jingthep vote ha ka phase ba nyngkong bad shiteng kynta hadien ba la pyndep ia ka jingthep vote ha ka phase kaba khatduh ha ki Jylla.7. Ha ka por bym hap hapoh ka Section 126, ki TV/Radio/Cable/FM channel/internet website/rynsan Social Media ki lah ban pan jingbit na ki bor pyniaid jylla/distrik ban pyni ia kano kano ka broadcast/prokram (lait na ki exit poll) ki ba dei ban iahap bad ki bynta ka model code of conduct, ka programme code kumba la batai da ka tnat Information and Broadcasting hapoh ka Cable Network (Regulation) Act kaba iadei bad ka jingdon akor, ka jingpynthikna ia ka jingsuk hapdeng ki jaitbynriew, bad kiwei kiwei. Baroh ki internet website bad ki rynsan Social Media ki dei ban bud ia ki jingbthah hapoh ka The Information Technology Act, 2000, Information Technology (Intermediary Guidelines and Digital Media Ethics Code) Rules, 2021 bad ki kyndon ka ECI No-491/SM/2013/Communi cation, ha ka 25 tarik u Risaw, 2013, na ka bynta baroh ki bynta kiba iadei bad ki kam sain pyrthei ha ki rynsan jong ki. Ha kaba iadei bad ki jingpynbna shaphang ki kam sain pyrthei, kane ka donkam jingbit lypa na ki komiti ba la buh ha ki Jylla/Distrik katkum ka hukum No. 509/75/2004/JS-I, jong ka Commission kaba la ai ha ka 15 tarik u Iaiong, 2004.8. La bthah ruh ia baroh ki print media ba kin peit ia ki kyndon ba la pynmih da ka Press Council of India ha ka 30.07.2010 bad ki ‘Norms of Journalistic Conduct- 2020’ ba kin bud ia kine ha ki por elekshon.9. La bthah ia baroh ki electronic media ba kin peit ia ka “Guidelines for Election Broadcasts” ba la pyllait da ka NBSA ha ka 3 tarik u Lber, 2014.10. Ka Internet and Mobile Association of India (IAMAI) ka la pynmih ia ka “Voluntary Code of Ethics” ia baroh ki rynsan social media ba iashim bynta ban pynthikna ia ka jingiaid beit iaid ryntih bad ka jingdon akor ha ka jingpyndonkam ia ki rynsan jong ki ban bat ia ka jinglong kyntang ka kam elekshon sha ka Lok Sabha 2019. Kumba la kubur da ka IAMAI, lyngba ka shithi ha ka 23.09.2019, yn bud ia ka “Voluntary Code of Ethics” ha baroh ki elekshon. Kumta, ka Code ka iadei ruh bad ki elekshon sha ki iing dorbar thaw ain jong ka Meghalaya, Nagaland & Tripura, 2023. La bthah ia baroh ki rynsan Social Media ba kin peit ia ka “Voluntary Code of Ethics” kaba mih ha ka 20 tarik u Lber, 2019 ha kaba iadei bad kane.11. la bthah ruh ban peit ia ka IT (Guidelines for Intermediaries and Digital Media Ethics Code) Rules 2021 ban bud ia ki kyndon kiba iadei bad kane ka kam.12. Shuh shuh, la pyntip ba kano kano ka seng sain pyrthei lane kyrtong lane kynhun ne briew kin ym ai kano kano ka jingpynbna ha ki print media ha ka sngi thep vote bad shi sngi shuwa ka sngi thep vote, lait noh lada kine ki jingpynbna shaphang ki kam sain pyrthei ki la ioh jingbit lypa na ka MCMC Committee ha ka Jylla/Distrik. Hap buh application ha ka MCMC kumno kumno 02 (ar) sngi shuwa ka sngi ba thmu ban pynmih ia kum kine ki jingpynbna.Baroh ki tyllong pynmih khubor kin bud ia kine ki kyndon. Ki kyndon ba la ai da ka Press Council of India ha ka 30.07.2010 ba dei ban bud ha ka por elekshon:i. Kan dei ka kamram jong ki lad pathai khubor ba kin ai ia ki khubor kiba ryntih shaphang ka elekshon bad ki kyrtong. Ki kotkhubor kim dei ban don bynta ha ka elekshon campaign kaba ktah ia kiwei, ka jingpynksan ha ki khubor ia uno uno u kyrtong ne seng sain pyrthei lane kano kano ka jingjia ha ka por elekshon. Kumba ju iohi, ar ne lai ngut ki kyrtong kiba iakhun ki khring bha ia ki media ha ka por elekshon. Haba thoh khubor shaphang ka campaign, ka kotkhubor kam dei ban leh klet ia kano kano ka bynta kaba kongsan ba kren da ki kyrtong lane ka jingkynthah ia ki kyrtong ba ialeh pyrshah.ii. Ka jingialap elekshon ha ka nongrim jong ka jingiapher jait bynriew ka dei kaba la khang hapoh ki kyndon kiba iadei bad ka elekshon. Kumta, ki lad pathai khubor ki dei ban kiar ia ki khubor kiba wanrah ia ka jingiashun hapdeng ki jait bynriew, ki niam bad ki kyntien tynrai.iii. Ki lad pathai khubor ki dei ban kiar na ka jingpynmih ia ki khubor bakla ne ki jingkynthoh ia ka jinglong ne rukom trei jong uno uno u kyrtong lane ha kaba iadei bad ka jinglong kyrtong ne ka jingweng noh ia ka jinglong kyrtong ki ba ktah ia ka resol jong uta u kyrtong ha ka elekshon. Ki lad pathai khubor kin ym pynmih ia ki jingkynnoh bym pat pynshisha shaphang uno uno u kyrtong ne seng sain pyrthei.iv. Ki lad pathai khubor kin ym pdiang ia kano kano ka jingai ban iada ia uno uno u kyrtong ne seng sain pyrthei. Kin ym pdiang ia ka jaka sah ne kano kano ka jingai ba tyrwa ia ki da u lane na uno uno u kyrtong ne seng sain pyrthei.v. Ki lad pathai khubor kin ym ialap elekshon na ka bynta uno uno u kyrtong ne seng sain pyrthei. Lada ki leh ia kane, ki hap ban pdiang ia ka jubab kaba wan na kiwei kiwei ki kyrtong ne seng sain pyrthei.vi. Ki lad pathai khubor kin ym pdiang ne pynmih ia kano kano ka jingpynbna kaba siew da ka pisa paibah kiba pynbna shaphang ki jingjop jong ka seng sain pyrthei ne sorkar kaba don ha ka bor.vii. Ki lad pathai khubor kin bud ia baroh ki jingbthah / hukum jong ka Election Commission/ki Returning Officer lane Chief Electoral Officer kiba mih na ka por sha ka por.Norms of Journalistic Conduct- 2020:i. Ki kotkhubor kin pyni shai ia ka “Marketing Initiative” ha ka Supplement/special edition ka ban pyniapher ia kine na ki khubor kiba man ka por.ii. Ki kotkhubor kim dei ban batai da kumwei ne batai bakla ia ki jingkren ba ai da ki nongialam. Ki jingkren ba pyndonkam ha ki editorial ki dei ban pyni ia ka jingshisha shaphang kaei kaba la ong lane kaba mut ban ong da ki.iii. Ki khubor kiba pyni ia ki kyrteng jong ki nongthep vote katkum ki jait bynriew bad ki nongkyrshan jong kano kano ka seng sain pyrthei ki dei ki ban khein kum ki khubor ba ioh jingsiew.iv. Ki khubor kam sain pyrthei kiba mih ha kiwei kiwei ki kotkhubor kiba iasyriem ki pyni ba kine ki dei ki khubor ba ioh jingsiew.v. Ar tylli ki kotkhubor kiba pynmih thik kumjuh ki khubor ha ka por elekshon kam dei kaba shu jia ryngkat bad ka paw shai ba ia kine ki khubor la pynmih da ka jingthmu.vi. Ka rukom pynmih ia ki khubor kiba ai jingmyntoi ia kano kano ka seng sain pyrthei ka dei ka jingpan ia ka vote na ka bynta ka seng sain pyrthei bad ka dei ka dak jong ka khubor ba ioh jingsiew.vii. Ka jingbatai shaphang ka jingjop elekshon jong uno uno u kyrtong u bym pat file nomination ka dei ka dak jong ka khubor ba ioh jingsiew.viii. Ki khubor shaphang ki jingialap elekshon bad ka jingong ba ka don ka jingshongshit ba don ki riew pawkhmat kan dei kaba lah ban ong ba ka dei ka khubor kaba ioh jingsiew.ix. Haba lum khubor elekshon, la ai jingmut ia ki kotkhubor ban pynthikna ia ka jingryntih ha ka jingpynmih khubor / interview jong ki kyrtong.x. Ha ka por elekshon, katkum ki kyndon ba buh da ka Election Commission of India, ki kotkhubor ki lah ban antad ia ka jingjop jong ki kyrtong ne seng sain pyrthei ha ki khubor bad ia kine yn ym khein kum ki khubor ba ioh jingsiew lada lah ban pynshisha ba kane kam dei kaba wan na kiwei kiwei ki tyllong.xi. Ki kotkhubor kin ym pynmih ia kano kano ka survey kaba batai lypa ia ka jingjop jong uno uno u kyrtong ne seng sain pyrthei khlem da pynshisha shuwa ia kane.Guidelines for Election Broadcasts” ba la ai da ka NBSA ha ka 3 tarik u Lber, 2014:i. Ki nongpynmih khubor ki dei ban pyrshang ban ai jingtip ia ki paidbah ha ka rukom kaba ryntih, shaphang ki kam elekshon kiba iadei, ki seng sain pyrthei, ki kyrtong, ki jingialap elekshon bad ka kam thep vote katkum ki kyndon ba la buh hapoh ka The Representation of the People Act 1951 bad da ka Election Commission of India.ii. Ki channel khubor kin pyni ia kano kano ka jingiadei ha ki kam sain pyrthei bad kano kano ka kynhun sain pyrthei ne kyrtong. Kat haduh ki pyni ia kum kane ka jingiadei bad uno uno u kyrtong ne seng sain pyrthei, ki don ka jingbahkhlieh ban pynmih ryntih ia ki khubor, khamtam ki khubor elekshon.iii. Ki nongpynmih khubor ki dei ban kiar na ki jingiohsngew pateng, ki jingantad khlem nongrim bad ki jingbatai bakla, khamtam lada kine ki iadei bad ki seng sain pyrthei ne kyrtong. Uno uno u kyrtong ne seng sain pyrthei ba la shah ktah ha ka jingbatai bakla da ka jingpynmih ia ka jingtip kaba bakla u dei ban ioh lad ban ai jingpynshai ne ai jubab.iv. Ki nongpynmih khubor ki dei ban kiar na kino kino ki jingtyrwa kiba lah ban ktah ia ka rukom pynmih khubor elekshon.v. Ki nongpynmih khubor ki dei ban pyniapher shai hapdeng ki editorial bad ki jingsngew jong ki riewshemphang kiba mih ha ki lad pathai khubor jong ki.vi. Ki nongpynmih khubor kiba pyndonkam ia ki video kiba wan na ki seng sain pyrthei ki dei ban pyni shai ba kine ki wan na kine ki tyllong.vii. Dei ban peit kham bniah ban pynthikna ba baroh ki bynta jong ki khubor / prokram ba iadei bad ki kam elekshon ki dei ki bym bakla ha kaba iadei bad ki jingjia, ki tarik, ki jaka bad ki jingai jingkren. Lada kum bakla, ki nongpynmih khubor ki dei ban pynbeit ia kane mar syn sngewthuh ia ka jingbakla bad dei ban pyni shai ia kine ki jingpynbeit kumba la pynmih ia ki khubor ba nyngkong.viii. Ki nongpynmih khubor, ki nongthoh khubor jong ki kim dei ban pdiang ia kano kano ka jingai kaba lah ban ktah ia ka jingshaniah ia ka lad pathai khubor ne ki nongtrei jong ka.ix. Ki nongpynmih khubor kim dei ban pynmih ia ki ‘hate speech’ ne ki jingkren tohmet kiba lah ban wanrah ia ka jingkulmar namar ka jingialap elekshon ha ka nongrim jong ka jingiapher jaitbynriew ka dei kaba la khang hapoh ki kyndon elekshon. Ki nongpynmih khubor ki dei ban kiar ia ki khubor kiba pynshit ia ka jingiashun hapdeng ki briew ha ka nongrim jong ka niam, ka jai bynriew, ka jaka sah ne ka ktien tynrai.x. Ki nongpynmih khubor ki dei ban pynpaw shai ia ka jingiapher hapdeng ki khubor bad ki khubor ba ioh jingsiew. Baroh ki khubor ba ioh jingsiew ki dei ban don ka dak “Paid Advertisement” lane “Paid Content”: bad ia ki khubor ba ioh jingsiew dei ban pynmih da kaba bat ia ki “Norms & Guidelines on Paid News” kiba pyllait da ka NBA ha ka 24.11.2011.xi. Dei ban peit bha haba pynmih ia ki opinion poll khnang ba kine kin long ki bym bakla bad kiba ryntih da kaba pyni mano ba phah, pyniaid bad siew ia ka jingpynlong ia kine ki opinion poll bad ka jingpynih ia ki. Lada ki nongpynmih khubor ki pynmih ia ki resol jong ki opinion poll ne ki jingantad ia ki elekshon, ki dei ban batai ia ka nongrim, ka jingiar bad ki jingeh jong kine ki poll. Ka jingpynmih ia ki opinion poll ki dei ban wan lang bad ki jingai jingtip ki ban iarap ia ki nongpule ba kin sngewthuh ia ka poll kum ka rukom treikam ban pynlong ia ka poll, katno ngut ki briew la iakren, katno lah ban bakla, ki tarik ba treikam bad ki jingtip ba la pyndonkam. Ki nongpynmih khubor ki dei ruh ban pyni kumno la pynkylla ia ka vote share sha ka seat share.xii. Ki nongpynmih khubor kim dei ban pynmih ia kano kano ka ‘kam elekshon’ kaba lah ban ktah ia ka resol jong ka elekshon, ha ki 48 kynta kiba kut ha ka por ba la buh ban pyndep ia ka jingthep vote kaba pynkhein ia ka Section126(1)(b) jong ka Representation of the People Act, 1951.xiii. ka Election Commission of India (ECI) kan peit ia ka jingpynmih khubor naduh ka por ba la pynbna ia ki tarik elekshon haduh ynda pynkut elekshon bad pynbna ia ki resol. Kano kano ka jingiaid lait da ki nongpynmih khubor ba la ai jingtip sha ka News Broadcasting Standards Authority (NBSA) da ka Election Commission ka dei ka ban pynbeit da ka NBSA katkum ki kyndon jong ka.xiv. Ki nongpynmih khubor ki dei ban leh katba lah ban ai jingtip ia ki nongthep vote shaphang ka rukom them vote, ka jingdonkam ban thep vote bad kumno ban leh ia kane, bad haei ban leit thep vote, ban kin pynrung kyrteng ialade ban leit thep vote bad ka jinglong shimet ka jingthep vote jong ki.xv. Ki nongpynmih khubor kim dei ban pynmih ia kano kano ka resol shuwa ban ai jingpynbna ka Election Commission of India, lait noh lada pynmih da ka jingpynshai ba kine ki resol kim dei kiba wan na ki bor ba dei peit bad ba kim dei ki resol kiba khatduh.Voluntary Code of Ethics ha ka 20 tarik u Lber, 2019:i. Ki nongiashim bynta kin pyrshang katba lah, bad da kaba kynmaw ia ka hok ban don la ki jingsngew, ban plie lad ban ioh ia ki jingtip kiba iadei bad ki kam elekshon ha ki jingai jingshakri bad ki kam jong ki.ii. Ki nongiashim bynta kin pyrshang dalade ban ai jingtip shaphang ki kyndon kiba iadei bad ki elekshon. Ki nongisahim bynta kin ialeh ruh ban ai jinghikai ia u nodal officer ha ka ECI shaphang ki jingai jingshakri / kam jong ki, kaba kynthup ruh ka lad ban ai jingkyntu katkum ki kyndon ba la buh da ka ain.iii. Ki nongiashim bynta bad ka Election Commission of India (ECI) ki la wanrah ia ka rukom ai jingtip ha kaba ka ECI ka lah ban ai jingtip ia ki rynsan bapher bapher shaphang ki jingpynkhein ia ki kyndon hapoh ka Section 126 jong ka Representation of the People Act, 1951 bad kiwei kiwei ki kyndon elekshon. Kine ki hukum ka ain ki dei ki ban pdiang bad pyndep hapoh 3 kynta na ka bynta ki jingpynkhein ia ki kyndon hapoh ka Section 126 katkum ki jingai jingmut ka Sinha Committee. Baroh kiwei kiwei ki jingkyntu hapoh ka ain ki dei ki ban pyndep mardor da ki nongiashim bynta katkum ka jinglong jong ka jingpynkhein ia ki kyndon.iv. Ki nongiashim bynta ki dang pynbiang ia ka rukom ai jingtip mardor na ka bynta ka ECI bad ki briew / kynhun ba treikam ha ka por elekshon ba kin ioh ban iakren bad ai jingtip ba lah ban ai jingiarap ha ka jingpyndep stet haba ioh ia ki jingkyntu kiba iadei bad ka ain, da kaba bud ia ki kyndon, na ka ECI.v. Ki nongiashim bynta kin pynbiang ia ka lad na ka bynta ki jingai jingtip ha ki kam sain pyrthei, katkum ki kamram jong ki katkum ka ain, ba kin ai ia ki jingioh jingbit lypa ba ka ECI bad/ne Media Certification & Monitoring Committee (MCMC) jong ka ECI ha kaba iadei bad ki jingpynbna kiba iadei bad ka elekshon kiba don ia ki kyrteng jong ki seng sain pyrthei, kyrtong ha ka elekshon ba dang iaid. Shuh shuh, ki nongisahim bynta kin pyndep stet ia ki kam ba iadei bad ki jingpynbna kam sain pyrthei kiba wanrah sha ki nongiashim bynta da ka ECI ki bym don ia kane ka jingai jingbit.vi. Ki nongiashim bynta kin trei na ka bynta ka jingplie lad na ka bynta ka jingshai ha ki jingpynbna kam sain pyrthei ba ai jingsiew, kaba kynthup ruh ia ka jingpyndonkam ia ki label / disclosure teknoloji ba la don lypa na ka bynta kum kine ki jingpynbna.vii. Ki nongiashim bynta, hadien ba ioh jingkyntu na ka ECI lyngba ka Internet and Mobile Association of India (IAMAI), kin ai jingtip shaphang ki sienjam ba ki la shim ban kiar na ka jingpyndonkam bakla ia ki rynsan jong ki.viii. Ka IAMAI kan iatrei lang bad ki nongiashim bynta halor ki sienjam ba shim hapoh kane ka Code bad ka IAMAI ha ryngkat ki nongiashim bynta kin iakren man ka por bad ka ECI ha ka por elekshon.


Shillong:Ka SBI-RSETI (State Bank of India- Rural Self Employ ment Training Insti tute) Ribhoi kaba don ha Umsning Ribhoi District ka La pyndep 19 tylli ki jait training programme, ha kaba 407 ngut ki nongshah Training ki la ioh jingmyntoi ha u Financial Year 2022-23. Ki Training ki kynthup ia ki Training Ri sniang, Ri syiar, Ri Ngap, Suhjain, Khap shniuh, Shet bam shet dih bad kiwei kiwei.


Shillong:U heh pulit, ba la shah kem noh, u bah Gabriel K ïangrai, ha ka sngi palei ka 30 tarik lber 2023, u la ioh jamin noh na ka District & session court jong ka East Khasi Hills District na baroh ki mukotduma, kiba la pynngat bad ba la ujor pyrshah ia utei u ophisar.


Shuh shuh, u la ong ruh ba ka jingdon jong katei ka jaka pyndap bording ha ki kali kiba pyndonkam da ka bording Iilektrik, kan iarap ha ka ban pynduna ia ka jingpynjaboh ia ka mei mariang bad katno tam ba ka jylla Meghalaya, ka dei kawei na ki jylla kaba paw eh ha ki kam jngohkai pyrthei, ha kaba bun ki briew kiba nabar ki wan ban jngohkai ia ka Meghalaya.


Shillong:Ka seng Hynñiewtrep Youth Council (HYC) ha ka sngi Balang ka la leit ban dawa ia ka sorkar jylla ba ka dei ban pynbeit noh ia ka roster system, ha kane ka sngi ka seng ka la aiti ruh ïa ka dorkhas sha ka Myntri ba dei peit ia ka tnat kam aiñ jong ka sorkar jylla ka Kong M Ampareen Lyngdoh bad ban dawa ruh ba jing pyntreikam ïa ka Roster System na bynta ka jingthung kam ha ki tnat treikam ba pher ba pher jong ka sorkar jylla hap ban bud ryntih beit katkum ka Reservation Policy.


Katkum ka CAG, ka jingkiew ka GSDP ka kdew ba ka ïoh ka kot ka la khambha ha ka por ba shwa ka jingwan ka khlam Covid 19 ha ki snem 2018-19 bad 2019-20, hadien ba wan ka khlam ka la hiar kaba long ha u snem 2020-21.La kumno kumno kane ka jingkiew ka long kaba duna haba ïadei bad ka national GDP, kaba long 19.51 percent.


Shillong:Ka National media co-ordinator jong ka All Indian Congress Committee (AICC), ka Bobeeta Sharma ka la iathuh ba ka parti Congress ka la thung ia ki katto ki nongialam jong ka parti ba kin kren haba iadei bad ka jingshah mait kyrteng noh jong u Rahul Gandhi kum u dkhot jong ka ïingdorbar thawaiñ Lok sabha, kaba dei kawei na ki mat kaba la pynkhihwin ia ka ri india baroh kawei.


Ka la iathuh shuh shuh ruh, ba hadien khyndiat sngi ba u Rahul Gandhi u la wanrah ia kane ka mat ha ïingdorbar thawaiñ jong ka Lok Sabbha kane ka mukotduma barim, kaba naduh u snem 2019, ka la mihpaw biang, ha kaba iadei bad ka jingkynthoh jong u ha ka rynsan ialap elekshon ba balei baroh ki nongtuh ki don ia ka jait Modi?. Ka ïingbishar jong ka surat ka la rai pynrem bad kumta hi u la shah mait kyrteng noh kum u dkhot jong ka ïingdorbar Lok Sabbha hadien ba u la shah rai pynrem.


Ka Seng VPP ka khot bad wer sngewbha ïa ki paidbah jong ka ri lum Garo ban ïasnoh kti bad ka Seng ban wanrah ïa ka roi ka par bad jingïaid shaphang jong ka jylla ha baroh ki liang. Ka seng VPP ka dei tang ma ka, ka Seng kaba shisha ha ka jylla ka ban wanrah ïa ka synshar khadar kaba larkam bad bakhuid. Kito ki seng saiñpyrthei kiba la ju ïoh jingkyrshan na ri lum Garo ha ki por kiba la dep kim shym la lah ban wanrah jingroi ha ri lum Garo. Ki don ki seng saiñpyrthei kiba saitksew pyrshah ïa ka jingpynkylla ïa ka reservation policy hynrei ki dei ma ki pat ki bym ju pushe ban pynroi ïa ka ri lum Garo. Ka jingbym shimkhia na ka bynta ka pule puthi bad kiwei kiwei ka dei ka jingshukor jong kine ki seng ïa ki paidbah jong ka ri lum Garo. Haba ki samla kim long kiba la khreh ban rung sha ka lawei jong ki jingkob, ki seng saiñpyrthei ki dei ban shim ïa ka jingkitkhlieh.“Ka seng VPP ka la kut jingmut ban pynkupbor ïa ki samla khlem da shah shiliang ïa kano kano ka jaitbynriew bad ruh ban pynkhreh ïa ki ban long kiba ïaryngkat dor bad kiwei pat ki samla ha ka ri India hi baroh kawei,” ong ka kyrwoh na u Dr. Batskhem Myrboh, nongaiktien, VPP.


Ula ong, ba na ka liang u MLA ka Nongkrem u Bah Ardent Basaïawmoit ula wanrah ïa katei ka mat ha ka Dorbar Mang Tyngka ban kylli na ka sorkar, mano ba ai bor ban phah siat hynrei ka jubab jong u Symbud Myntri Rangbah uba bat ïa ka tnat kam Pohïing kam long kaba shai, kumta ka Sur ki nong West ka dawa ba dei ban pynshitom ïa kito kiba donkti katkum ka aiñ.Katba u Bah Dispitol Sun ula pynpaw ïa ka jingsngewkhia ba ka sorkar kam shym la lah ban pynkynriah ïa ki briew kiba shong basah ha Them Metor hynrei ka la shu kut tang ha ki Committee bapher bapher bad ka Sur ki Nong West ka kwah ba ka sorkar kadei ban pynkynriah noh ïa kito kiba shong be-aiñ ha katei ka jaka namar ki nongshong jong ka dong thaiñ, ki hap iaid lynti na katei ka jaka bad ka la ju don ruh ka jingjia ba kitei kiba shong be-aiñ kila leh tohmet, kumta ka sorkar kadei ban pynkynriah noh kloi ïa kitei khnang kan wanrah ïa ka jingshongsuk ïa ki paidbah bad ïa ka jaidbynriew.


Ki pulit, ki pahara skhem bha ha kine ki sngi ha sawdong ka  Amritsar bad ka  Bathinda, namar ba ka don ka jingiakren ba U Amritpal, u lah ban pyndem ialade bad la ngeit ruh, ba u don mynta ha ka jingrieh tngen ha  Golden Temple lane ha ka Takht Sri Damdama Sahib.


Kane ka jingïap ba kynsan ka la pynkhuslai biang namar ki paidbah ha Ri-lum Garo kila mih leit trei leit ktah khlem ki lad jingïada ïalade.


Ka Jylla Meghalaya ka dei ka Jylla kaba ki nongtrei-nongbylla ki їoh ka bai bylla ne tulop kaba poh dor tam. Ka bai bylla sngi lane ka minimum wage ka long tang lai spah phra phew tyngka (₹ 380) shi sngi ha ka Jylla. Ka Wage Board ne ka bor kaba dei ban peit bad khmih ia ka bai bylla ki nongtrei ka shu shong kli kti bad ka jingpynrung kyrteng ia ki nongbylla sngi bad misteri, kaba kynthup ia ki nongbylla kiba wan na bar Jylla ka khlem treikam thikna bad kam ju don ka jingpynrung kyrteng. Kane ka long be-aiῆ bad ka tuh noh ia ki hok jong ki nongbylla. La shem ruh ba ki nongaikam, kum ki “labour contractor” bad kiwei ki kheiῆ dewthala ia ki aiῆ bad kim salia ban thombor ia ki hok jong ki nongtrei-nongbylla.Shi snem mynshuwa, ki surok jong ka Nongbah Shillong ki shlei da ki nongbylla bad ki nongtrei kiba mih sha surok ban thiah miet bad їakhih na ka bynta ki hok jong ki. Naduh ki nonghikai SSA haduh ki nonghikai Adhoc kiba dawa jur na ka Sorkar ban pynurlong ia ki hok jong ki. Ka jingїakhih jong ki nonghikai ka shat phalang ruh ia ka jinglong jingman jong ka pule dangle hapoh ka Jylla. Ym kum kiwei ki tnat Sorkar, ka tnat pule puthi ka dei ka tnat ka bym pynїoh nong kumta ym don kiba sngewtynnat ban bat kam ha ka bad kumta la shu їeh noh beiῆ kumto.


Katkum ka jingtip, la sngewthuh ba ka sorkar kam pat ai kano kano ka jingiarap sha kine ki longing kum ka exgratia kumba ju leh ia kiwei kiba ju iakynduh ia ka jingjia ryngkhat. Kane ka bynta ka surok ha katei ka jaka ba jia, ka dei kaba ioh ka kompeni ARSS kaba la ioh ban shna pynheh ia ka surok ar liang (two lane).


Shillong:Ka myntri jong ka sorkar jylla, kaba dei peit ia ka tnat ka koit ka khiah, ka kong M.Ampareen Lyngdoh, ha ka sngi thohdieng, ka la iathuh ba la don ka jingkhlad jong noh jong u wei u rangbah, na ka daw jong ka jingpang lane ka khlam kobid-19.


Ka Myntri ka la iathuh ruh ba ka sorkar kan ym pynbor satia iano iano ban ai injek jing iada na u kobid-19, hynrei lada bun ki jingpang kiba ban ia ka met, ki dei ban shim lypa ia kane ka dawai jing iada na bynta ka met lajong na ka jingban jong u khñiang jingpang kobid-19 .Ka Myntri ka la iathuh ruh ba ia ki dawai injek ban ai jingiada ka sorkar ka hap ban thied bad rai, ha kaba na ka liang jong ka, kan leit kynduh ia u myntri rangbah jong ka jylla ha ka sngi nyngkong ban ia shong bad ia syllok kumno bin leh bad katno ka donkam ban thied ia ki dawai injek ban ai sha ki paidbah ba kin shim ia ka jingiada.


Ha ka jinghiar jurip ki katto katne ki lad pathai khubor, ha kane ka 27 tarik Iaiong 2023, la lap ba ha ka sat jong kane ka ophis ka la jot rathai, nalor ka ophis kam don jingker, wat la ki don lai ngut ki nongtrei.


Kane ka jing shim jong ka sorkar jylla ka Assam ia kane ka sien jam, ka la long hadien ba ka jing pyllait khubor ba kham ha shwa ka la pynpaw ia ka jingduna jong ka jingpeit bniah haba ia dei bad ka jingdon jong ki dawai formalin ha ki dohkha ba la wanrah sha ka jylla.Ka jingpyllait ia kane khubor, ka la wanrah ruh ia ka jing sngewkhia haba iadei bad ka long ka man jong ka bam ka dih kaba die ha ka jylla.


Ka KSU, ka la iathuh ruh ba katei ka CHC kam ju biang doctor naduh mynshwa haduh mynta bad ia ki case barit ruh haka jaka ban leh hi ha katei ka hospital, hynrei la phah beit sha Civil Ialong bad kane ka  buh jingeh ia ki paitbah khamtam kiba duk ba kyrduh. Na ka liang ka seng ka la phah iaka kyrwoh sha ki bor bahalor bad lada kim lah ban leh ha kaba iadei bad kane ka kam, ka seng kan sa iaid pat da ki wei ki lad ki lynti, ong ka kyrwoh ba la phah da u Samla Juhhi Tariang, Publicity secretary WJHDU.


Ka la ong ba ha ka jingialang mynta ka sngi, la iakren ym tang ia ka Roster hynrei la ktah ruh ia ki katto katne ki mat kiba iadei bad ka Reservation Policy. “Ka Roster ka dei ka khun bad ka Reservation ka dei ka kmie” ka la ong.“Ngin phah ia kane ka jingiakren jong ngi sha ka sorkar jylla ban kyrpad ba kan plie sa khyndiat ita I jingkhang ban ioh iakren ban ailad ia ka VPP ba kan wanrah ia kita ki jingiohi, ki jingshem jongka halor ka Reservation Policy”, la ong ka kong Ampareen.


Dei ha ka jingiakhih ki paidbah ha katei ka snem, ba ka sorkar jylla ka la thaw ia ka High Level Committee (HLC) hapoh ka jingialam u bah Prestone Tynsong bad ka la rai ban pynkynriah ia ki briew kiba sah ha Them Iewmawlong hynrei haduh mynta kam pat urlong satia.


Ka la don ka jingkhih kaba jur bha utei u snem haduh ba kiba bun ki samla ki la shah kem, kila shah set bad kiba bun ruh kiba la mynsaw jur. Ka sor Shillong ha katei ka poi, kaba la neh palat taiew, ka la long kum ka madan thma, khamtam ha thain Motphran bad ki jaka ba sah ki Khasi kum ha Jaiaw, Mawkhar, Umsohsun, Wahingdoh.Ka sorkar jylla ka la wanrah ia ki bor pahara da ki Rapid Action Force (RAF) na ka sorkar pdeng ban tehlakam ia ka shongsuk shongsain nalor kiba la don lypa.


Shillong:Ki nongïalam jong ka seng Congress ki la mih shakhmat ban pynpaw ïa ka nongrim jong ka seng da kaba shai ha kaba ïadei bad ka Reservation Policy bad ruh halor ka Roster System.


U MLA ka Congress na Mawhati, u Bah Charles Marngar, ha Congress Bhavan u la ïathuh ba ka seng ka sngewkhia halor ka long ka man jong ki paidbah bad ruh halor ka lawei jong ki samla ka jylla.U la pynpaw ïa ka jingsngewkhia ïa kane ka mat ba kiba bun balang ki la pynpaw, kata ban pynbeit noh ïa ka Reservation Policy bad ruh halor ka Roster System.


Ha kajuh ka por halor ka Reservation Policy, u la ong mynta la 50 snem ba kane ka policy ka la kynjoh. “Ngi sngewthuh ïa ka jingeh kumba kiwei ki sngewthuh. Ngi don ka juh ka jingsngew kum kiwei pat,” u la ong.U la bynrap ruh ba kano kano ka policy lah ban peit bniah ha man la ka 10 snem, kynthup ïa ka Reservation Policy. U la kyntu ïa baroh ki nongshong shnong ka jylla ba kim dei ban sngewthuh bakla ïa ka seng Congress bad ban shah ïalam bakla hano hano.“Ka Congress ka ïeng skhem ha ka nongrim bad kan ïai ïeng na ka bynta ki paidbah jong ka jylla baroh kawei,” u la bynrap.


Utei u nongialam ka KSU, u la ong ruh ba katkum ka jinglap ka seng, ka long ba katei ka jingpynlong ia katei ka Interview kam shem la iaid ryntih bad bun na ki samla kiba la thmu ban leit sha katei ka Interview ki la pynpaw ïaka jingbym sngewhun bad dei halor kata ka nongrim, kaba la pynlong ia ka seng, ba ka kan pynsangeh shi syndon ia katei ka Interview, kata ka dei ruh hadien ba ki la lap ba katei ka Interview kam shym la pyniaid beit ïaid ryntih katkum ka kyndon.


Katkum ka jingtip, na ka liang ka ophis u BDO Pynursla ka la dep phah sha ka tnad Revenue ka ophis DC Shillong la katto katne por. Ym pat lah ban tip na kaei ka daw ba ka sorkar ka shim por ban ai jingiarap sha kine ki longïing kiba iakynduh ia kane ka apot.Ha kawei ka liang, ka jingbishar halor kane ka kam ka don ha ka kashari hadien ba ka sorkar kala ujor ejahar pyrshah ia ka kompeni kaba pyntrei ia ka surok kaba la wanrah ka jingduh jong ki mynsiem ba kordor.


Dang shen, ka sorkar jylla ka la pynkut noh ia ka jingtreikam ka kompeni ARSS kaba ioh ban shna ia ka package jong katei ka surok ha kaba ka thain Rngain ka hap, bad ka NHIDCL ka la pynkhreh ban khot tender biang na bynta ban pynshna ia kane ka surok ar liang (two lane). Ka sorkar ka la dep aiti ha ki kompeni ban shna ia ka surok ar liang naduh 7Mer shaduh Dawki hynrei kane ka surok ka la sahteng mynta hadien ba ki kompeni kila ieh noh shiteng ia ka kam.


Ia ka kol kaba nyngkong lah thep da u Nengnong da kaba pyn tyngkhuh khlieh hadien ba u la ioh bol na u Ban sanbha Khongsdam. Ha shuwa ban kylla kane ka jinglehkai, u Romarius Laban jong ka Mulait u la ioh ban pyrshang sha pyrshah ka jar jong ka Rangdajied hynrei u nongap jong ka u Banshan lang Sten u la siep itynnad ia ka bol kaba dei kaba ruh kabu kaba biang eh ia ka Mulait ban ioh ia ka kol kaba nyngkong jong ka.Ka kol kaba ar ruh kumjuh ka dei kaba lah pynrung da ka jing pyntyngkhuh khlieh jong u Bina hadien ba u la ioh bol na u Buam.


Ia kitei ki nongkitkam jong kitei ki ar Area, la pynskhem ia ki da u RJ Thangkhiew, Political Secretary ka RBYF Sengkmie, nangta u Bah P.P Kylla, Finance Secretary ka RBYF Sengkmie lem bad kiwei ki nongkitkam ka seng, kiba kynthup ia u Bah Shining Thangkhiew, u Bah Dreggy Syn kiba dei ki nongialam ka RBYF Umsning Circle lem bad kiwei.


Shillong:Ka Sorkar Meghalaya Democratic Alliance -2, ka la thaw thymmai ïa ka Committee jong baroh ki seng saiñ pyrthei ka Jylla, ka ban ïakren halor ka jingpyntreikam ïa ka Reservation Roster (RR) bad ka Reservation Policy (RP) ka Jylla.


Imphal:Kumba 40 ngut ki lehnoh ki la shah siat ha ki bor pahara ha jylla Manipur kum shi bynta ka jingthmu ban wanrah biang ia shong shngaiñ bad ka shong suk ha ka jylla.


Mr Gino Synnah Waheh Chnong Saphai


Mr Watsing Papeng Waheh Chnong Nongryngkoh


Mr Chesnal Manar Waheh Chnong Pohkseh


Mr Deilang Wahlang Waheh Chnong Sarhen


Ka jingthut ka leit ka wan ha surok Pynursla ka dei ha ka bynta ba khot ka Khohyiar na ka jinghap u mawbah lngun ba heh bha hajan ka Lad Mawkhap kaba jngai katto katne kilometer na Rngain.La iathuh ba lada dei ba hap ha ka por ba bunkam ka iaid ka ieng jong ki kali, kan long kaba mynsaw hynrei ka la jia ha ka por bym don ba iaid.


Shillong:Mynhynnin ka sngi ka Deputy commissioner, ka East Khasi Hills, ka Kong Rosette M Kurbah, ka la ong ba ka jingtohkit ka dang iaid ban wad ia ka jinglap ia ka dawai formalin ha ki dohkha, kumba la lap ka test.


Ka la ong ba hadien ka 15 sngi ba la kut ka jingkhang ban wanrah nabar jylla, kan sa bishar kaei kaba dei ban leh namar ia mynta ki briew na ka tnad Food Safety ki dang lum nongmuna ia ki dohkha.Ha ka 8 tarik Jylliew 2023, ka DC ka la pynjari ban khang pyrshah ban wanrah dohkha nabar hadien ba la lap ka test ia ka jingdon ka formalin.


Ha kajuh ka por, kal a kyrpad ia ki nongdie bad nongkhaii dohkha ban iai shah, namar ba wat la kan ktah ia ka kamai jongki, hynrei ki dei ban buh ia ka jingkoit jingkhiah ki paidbah hakhmat.“Ngi kyrpad ia ki seng ba ngi sngewthuh ba kila duh ia ka kamai kajih hynrei kham kordor pat ka mynsiem briew, bad ma ki, ruh kila sngewthuh bad kam don kano kano ka jingdie beain”, ka la ong.Ka la ong ba hadien ka 15 sngi, yn sa leit ha Khliehiew, ban peit bad eksamin biang ia ki dohkha. “Hadien 15 sngi ngin sa leit biang sha Khliehiewduh ban test ia ki dohkha ba la wanrah nabar mr synpoi bad lada ki don ka bih (formalin), ngim ym pat shah ban die”, la ong ka DC.


Shillong:Mynhynnin ka sngi ka Rev. J.J.M Nichols Roy Memorial Commit tee hapoh ka jing ialam jong u Bah Ransom Sutnga, kum u shongknor ka committee, ki la rakhe kynmaw burom ïa ka sngi kha ba 139 snem jong u kpa ka Sixth Schedule u Rev J J M Nichols Roy ha ka jing ïalang ha Qualapaty.


Naduh katei ka por u la ïoh ïa ka nam ba u long shisha u riew saiñ pyrthei ba khraw tam ba kum ka jaitbynriew Khasi bad Jaiñtia kala sei ha kaba u la shah jied ban long u dkhot ka “Constituent Assembly” ka dorbar bah jong ka Ri India bad dei uwei na ki shiphew ngut na ka jylla Assam ban don ha ka kommitti ban pynïoh ïa ka Sixth Schedule.


Hynrei ha kine ki ar sngi ba la iaid ban die noh tang ia ki dohkha napoh ka jylla (Local) bad na ka jylla Assam, la iohi ia kane ka iew ba ka la hiar bad duna bha ki nongwan thied dohkha ia kane la sakhi hadien ba u nongthoh khubor jong u Rupang, u la leit ban buddien ha kaba iadei bad kane.


U la ong ba watla ka Narcotic Drugs and Psychotropic Substances Act, 1985 ka dei ka ain jong ka sorkar pdeng hynrei ka la ailad ia ka sorkar jylla ba kan pynkylla ia ki rules jongka.Ha kane ka jingialang, la wan iashim bynta ki briew na ka NIMHANS, Social Welfare, pulit.U bah Paul u la ong ba ha ka Dream Project kaba la pynbna mynsnem snem bad ha kane ka DREAM (Drug-Reduction-Elimination-And Action Mission) Project kaba la mang T. 5 klur ka thong ka long ban iakhun pyrshah ia u drok. Ha kane ka Mission, u don Mission Director bad ka kynhun jong u, kin iarap ia ka sorkar ban leh ia ki kam bapher bapher.


KA JINGJIED IAKI JINGBAM STEP BA RIEWSPAH BAN DON KA PROTEIN:- Ka bamstep kaling kawei napdeng kapor bam kaba kongsan tam naka bynta baroh shisngi lynter. Phi lah ban kynthup ka bam step ba riewspah ban don ka protein kalah ban pynneh slem ka jinglong kdang. Ka makhon, ka cheese, shana budam kidei ki jingbam step ba don ka protein ne ka doi, kidei napdeng ki katto katne ki jingbam ba phi lah ban kynthup haka bam step.


Ka sorkar Manipur, ha ka sngi saitjain ba ladep, ka la nang pynjlan por shuh ia ka jingkhang internet bad katei kan treikam haduh ka por 3baje janmiet jong ka 15tarik Jylliew 2023. Katei ka dei ka hukum, ba la pynmih da U T Ranjit Singh, Commissioner (Home). Haduh mynta, ka jingkhang internet ha Manipur, ka la tam ia ka shibnai pura. Khyndiat sngi mynshwa, ka Supreme Court, ka la kyntait ban iakren noh mar mar, ia ka jingujor, ha kaba iadei bad ka jingkhang internet lynter taid ha katei ka jylla, ba la ujor, da ki arngut ki trai shnong jong ka jylla.


Kat haduh mynta, ki don 50,000ngut ki briew, kiba dang sah ha ki jaka rieh tngen ba shipor, ba la buh da ka sorkar jylla, ha ki 349 tylli ki jaka sah ha kylleng ka jylla.


Kumba ka paw, ki jingpyrshah ki don sa kumwei shuh ha ryngkat bad ki paralok kynhun jong ki, sa ia ka rukom ai quarry slip, ai load na ki legal mining, kaba ki la iakren syndon haduh u khiew ja jong kawei pat ka kynhun kaba dei ruh ka tyllong jong kane ka kam, da kaba imat ki pyrkhat ban leit khat ja hi na u khiew ja jong ki Mining Lease License Holder. “Ban kham shai katto katne ngan pynshai, (1) ba ha ka jingshisha ki Mining Lease License Holder ki leh mining na ka bynta ia lade ban export maw sha Bangladesh, kumba ka long mynta ia u limestone ka Hon’ble Supreme Court of India ka la pynmih ia ka order ban shalan maw sha Bangladesh dei tang kita kiba don ia ka mining license, (2) ba ka quarry slip ka dei kaba la issue na ka bynta ban ioh challan na forest, (3) ba ki miners ki la pyntip sha baroh ki exporter, ba yn ym lah ban ai quarry slip ia kino kino ki bymdei ki customer kaba mut ki bym kit maw na kata ka jaka legal mining jong ki kaba katkum ka quarry slip firm name, khnang ban teh lakam ia ka illegal mining, shuh shuh ha kane ka kam kaba dei ka business kaba yn ym don mano mano ba lah ban pynbor ia u trai mar ban die iano ban ieh iano namarba kane ka iadei bad ka kam pisa tyngka yn ymdon mano mano ba nud ban kit khlieh ba lada jia ba shah bam ei pisa lane ba lada jia ba duh nong ioh ba uta u trai mar u phah siew. Jia aiu? (4) ba kumba la batai ha ka point (1) dei tang ka jingsngew synei ki trai mining da ka jingkyrpad ka Riwar Mihngi Exporter & Importer Association ha u snem 2018-2019 bym pat pun ia katei ka Association thymmai ha kapor ba ioh mining nyngkong u bah Edingson Khongnohbeh ba u la kongnguh ban iarap ban ai lad lem ia ki exporter ban ia khaii ha ryngkat ki kyndon (Undertaking)” ong ka kyrwoh, na u bah Bookstandwell.La ong shuh shuh, ba ka order jong ka SDO (Civil) ban check ia ka triplicate quarry slip da ki volunteer ha Parking yard bad Wahkdait ka dei kaba shongnia, ban pynbiang ia ka jingkheiñ kaba iarap ban nymdon traffic jam ha ki bynta ba sharum Wahkdait haduh Dawki bad la ong, ba kumba long mynta ba ki truck, ki la kot da ki hajar tylli, pynban katei ka order ka la teh lakam jubor pynban wat ia ki illegal mining, ha ki jaka bapher bapher jong ka District bad ka State haduh ba kim ioh lad shuh ban tih maw be aiñ bad ban kit maw be aiñ kumba ka paw ha ka kyrwoh, jong ki kynhun ha rynsan social media ha ka 10-06-2023, ha kaba kane ka order ka iarap ruh ban ym lait ei ka revenue jong ka Sorkar, namarkata la pyrshang jubor, ban pynduh noh ia katei ka order da kaba wad daw wat ia ka quarry slip kaba shong aiñ ban ioh challan na forest.


Namar ba ka Meghalaya ka don ha ka jaka ba long lum ba don ki jaka ba them, ka sorkar jylla ka lah ban buh ïa ki windmill ha kawei ka bynta, bad ïa ki solar panel ban shim ïa ka bor na ka sngi ha ka them Ri-Bhoi ban lah ban pyndap ïa ka jingdonkam bording. Ki hybrid Solar panel, ba la tip ruh kum ki all-weather solar panel kiba lah ban shan ha baroh ki jait aiom ki pynmih bording na u slap bad na ka sngi; kine kin long kiba ïahap bha haduh katta katta na ka bynta ka jylla. Ka sorkar Meghalaya ka dei ban sngewthuh bad shim ba iwei pa iwei i briew ka jylla ki dei kiba ïadon bynta ha ki kam ki jam kiba pyrta jam da kawei ka sur, “NGIM KWAH ÏA KA DEN UM”.


Kum kiwei pat ki shnong ha Bhoi, ka shnong Khweng ka don ha pdeng ki lum rit, ha pneh ka them kaba jrong ha ka lynter kaba la tap da ka dewsboh. Ki rong ba byrtem ha baroh ar liang ki lynter kane ka them ki khring ia ki khmat na ki jingitynnad ka mariang. Kum ka jingitynnad ka mariang hi ha kane ka jaka, ki brїew jong kane ka shnong ruh ki long kiba smat ba sting bad kiba nang ban kynshew kyndiap. Ha ka mini-FGD (Focus Group Discussion) kaba long ka lympung iatai hapdeng ki kynhun, ka kynhun ka NESFAS ka la lah ban lum thup ia ki kyrteng jong ki 140 tylli ki jait jingthung (kiba kynthup ia ki mar rep ha la ki jait, ki jait jhur khlaw bad ki jingthung ba long jingshoh jingber). Lyngba ki jingshem ha ki por ba la dep ha kane ka shnong, kata naduh u snem 2013, ka la paw shai ba ki la don kumba 10 na ka 100 ki jait jingthung kiba dang jah bad ia kane la lah ban pynbeit lyngba ki jingtip ba la ioh na ki nongai jingtip ba kongsan eh, kata, na ki nongrep hi. Ka thup lum jingtip kaba khatduh kan pynthikna ia ki jingtip ba donkam baroh ba la pynbiang pura ha kaba la kynthup lut ia ki jingtip ba bniah kiba long ki jingtip ba kongsan.


Kumba shi kynta na Mawkynrew ka don ka shnong kaba Kyrteng ka Umsawwar kaba dei ka shnong kaba kham kyndong, bad la ker tawiar ia ka  da ki sharing phlang ba jyrngam bad ki khlaw ki btap ,ki um ki wah  kiba itynnad. Lyngba ka jingjulor ka mei mariang bad jingtwa jong ki lum ki wah ha ki hajar snem mynshwa, lah pynwandur ia kine ki syntai lum bad ki la long kiba itynnad bad kiba i-shongkhia  ka bym ym lah shuh ban batai.  Kham mynshuwa bad ha ki snem kiba la leit noh ka surok ban leit sha kane ka shnong ka dei kaba sniew bha bad mynta ki dang sdang ban pynbha ia ka. Ki briew kiba kwah ban leit jngoh kai ia ka shnong Syntung ki ju  iaid lyngba kane ka shnong Umsawwar,Kane ka shnong ka don ha trai une u syntai lum ha kaba ki ju shong ki  mynbarim kiba long ki jaitbynriew Khasi. Kaei kaba pynlong  ia kane ka shnong ba kan paw kam dei tang ba ki trai shnong  naduh mynhyndai ki dei ki khasi, ka dei ruh ba kane ka shnong ka dei kaba bun ka spah mariang.


Na ki jait jingthung kiba lah lap na kane ka shnong, kiba bun duh ki dei ki jait soh bapher bapher.Ha kane ka thup lah don 86 jait ki soh kum ka kait, sohtrun, sohphan, sohbrap, sohniamtra bad kiwei de ki soh. Ki don kiwei pat ki jait soh baki briew ki lah ban ioh nakhlaw khlem darep ki ta ki long kum u sohphie, sohthri, sohshiah, sohryngkham, sohum, sohlyngkhait, sohlyngi. Ki soh ot bad ki symbai kum ki symbai pathaw, Neilieh, sohriew ki dei ki jait jigthung ki ba duna ban ioh nakane ka shnong. Ka shnong Umsawwar  ka don tang 8 na ka 10 jait ki thup jingbam bad ka  long tang kumba 5% na ka jing don jong ki thup jigbam, bad hakaba iadei bad ki kynja soh kadon kumba 30% na kine baroh. Bad ia kiba tam pat la kynthup ha ki jhur jyrngam; bad kiwei kiwei  de ki jingbam teimet.


Ka jylla Megahalaya kam pat lah ban pyndap pynbiang ia ki marbam (kum u khaw, u dai, riewhadem bad kiwei) na ka bynta ki nongshong shnong jong ka. Kumta ia kine ki marbam la hap ban thied bad wanrah na shabar jylla. Kane ka mut ba lada ki riew shimet ki lum ki buh ia kine ki marbam ha lade te yn sa shem shitom ki nongthied. Ka aiῆ ka thoh ba ka sorkar kan peit ne tuklar ia ka jingshalan ia ki marbam mardih tang ha ki khep kiba donkam eh. Kane kan wanrah shibun ki jingshitom bad aiῆ kam batai shai kiei kita ki khep kiba donkam eh bad ka aiῆ kam batai shai ruh kumno yn pyniaid ia ka ïew ka hat, ka die ka thied ia ki mar rep man la ka sngi. Ki marbam kum u khaw, ka umphniang, u piat, u dai bad kiwei ki dei ki marbam ba donkam tam man la ka sngi bad bun na ki riewpaidbah kiba duk ki pynlut bun na ka bai bylla bad jingïoh jong ki ban thied ia kine ki marbam mardih.


Ka jylla Megalaya ka don ha ka kyrdan ba 28 ha kaba ia dei bad ka ïoh ka kot ha ka ri baroh kawei. Kane ka mut ba ki nongshong shnong ka Meghalaya kim kot bor ban thied jingthied kum ki nongshnong shnong jong kiwei pat ki jylla. Namarkata, ka jingong jong ka aiῆ thymmai ba ka sorkar kan tuklar ia ka jingshalan bad ia ka dor jong ia ki marbam mardih tang ha khep ba donkam eh kam don jingmut eiei ia ki nongshong shnong ka Meghalaya.


Ka aiῆ kaba ar ka dei ‘The Farmers’ Produce Trade and Commerce (Promotion and Facilitation) Bill’ bad kane ka aiῆ ka pynshlur ia ka jingaiwai ia ka kam rep kam riang. Ka aiῆ ka pynshlur ia ki kynhun bad ki riew shimet ban ïateh soskular bad ki nongrep ban thied ia ki mar rep jong ki. Kane ka jingïateh sosokular ka mut ba ki nongrep kin hap ban bud ia ki kyndon ba la buh da kine ki kynhun/ riew shimet khnang ban pynmih ia ki mar rep kat kum ka jingkwah jong ki. Ki nongrep ki hap ban bud ia ki kyndon kiba ktah ia ka rukom rep jong ki kum ki jait symbai ban pyndonkam, ka rukom pynkhreh ia ka bri, ka jait sboh ban pyndonkam bad kiwei kiwei ki kyndon.


Ha ka rukom rep bri ym ju thung ne rep tang uwei u jait jingthung. Ha ki bri, ki nongrep ki thung ki rep ruh ia kiwei ki jait jingthung kum u sohphan, tympew, ka wang, u dieng sohmarit bad sohtrun. Hynrei ka rukom rep ka ban sa wanrah da kane ka aiῆ thymmai kin sa duh noh kiane ka rukom thung bad rep ba bun jait. Ka sorkar pdeng ka thmu ban wanrah ia ka jingpymih ia ka umphniang Palm Oil ha ki jylla shatei lam mihngi. Namarkata ka sorkar pdeng ka lah ban wan rah ia ka jingthung ia ki dieng Palm ha ki jaka rep. Ha ki jingwad bniah, la lap ba ka jingthung ia u dieng Palm ka wanrah ia ka jingjot jong ka mariang bad ka mariang ka lah ban jot ruh lada rep tang ki jait jingrep ki bym dei ki marbam mardih.


Ka jingai jingbit ia ki riew shimet ba lum bad buh ia ki marbam mardih ha kudam kan wanrah bun ki jingshitom ia ki long ïing ba duk bad ki nongrep jong ka jylla. Ka Agriculture Produce Market Committees (APMC) bad Minimum Support Price (MSP) {ka MSP ka dei ka dor ba duna tam ba lah ban die ia ki mar rep; ia kane ka dor la buh da ka sorkar} ki dei ki lad ki lynti ban pynkiew ia ka rep ka riang, ka kamai bad ka ïoh ka kot jong ki nongrep. Hynrei ka aiῆ Farmers (Empowerment and Protection) Agreement on Price Assurance and Farm Services Bill ka thmu ban pynduh noh ia kine. Ka aiῆ i kumba ka ai lad ai lynti ia ki nongrep, hynrei ka thmu pat ban pynduh ia ka jingkiew ka rep ka riang bad ka kamai jong ki nongrep. Ka jylla Meghalaya kam don ka ïew ka hat ka ba biang na ka bynta ki nongrep, te donkam ban pynkhlaiῆ ia ka Agriculture Produce Market Committees (APMC) bad ban khot shuh ia ki nongrep ban ïashim bynta ha kane. Ym dei ban pynduh ia ka Agriculture Produce Market Committees (APMC) hynrei dei ban nang pynkhlaiῆ bad pyniar ia ka jingtrei kam jong ka.


Kawei ka longiing nongrep ha nongkyndong kaba don hynriew ngut shipara, ki hynmen arngut ha shwa, u Bah bad u Deng, mynba ki dang rit, ki leit skul step bad mynsngi ki leit beh blang bad iarap trei ia u kpa ka kmie sha lyngkha. Wat hapdeng ka exam shiteng snem, ki ioh por tang khyndiat eh ban pule kot, namar kadei ruh ka por puh pynthor, thung kba, bad bun ki kam ha lyngkha. Haba ki la poi ha ki klas IV bad V ki fail ar snem lynter. Kumta, hana namar ba kim don sap, bad ba kidei ki biej, la pynpep skul noh ia ki. To, kine arngut ki la trei lyngkha noh bad la u kpa ka kmie jong ki, katba ki para ba dang bud ia ki, ki ioh leit skul tikna bha bad ki poi sha ki kyrdan bad class ba khamheh.


Bun ruh ki kpa ki kmie ki ong ia la ki khun, ba une ne katai ki dei ki bym biang khlieh tang na ka daw ba kim pass bha ha skul. Kane ka kyntien ka dei kaba ngam lah ban ia mynjur, namar bun na ki ‘riew stad ki ‘riew shemphang bad kiba iohi jngai kidei ki ba shah ujor shah kyntait, shah bein, shah kynthoh ha ki nonghikai skul bad ki kmie ki kpa kum ki bym biang khlieh. Na pdeng kita kiba la shah khein biej bad kyntait, dei u Thomas Edison, u Isaac Newton bad bun kiwei pat ki riewkhraw bad ‘riew donsap ka pyrthei la ha ka liang ka tem ka put ne ha ka sport. Bun na kine ki dei ki bym biang khlieh ha skul, kiba kylli ka jingkylli ka bym don jingmut bad leh bun kiei kiei ki bym don jingmut suda. Shu ang Bneng, ang kynroh haduh ba u nonghikai jong u Thomas Edison u ong ha ka kmie jong u, ba ha ka khlieh u khun jong phi don da ka eit Masi ym ka jabieng, u ithuh ia u ha skul da u SUKI, u SLEM, u JYNJAR, hynrei ka kmie jong u, ka la kob (challenge) ia u nonghikai bad buh ia ka thong da ka jingngeit skhem ba kan pynlong ia u Thomas Edison u ‘riewkhraw. Da shisha u Thomas Edison u long u scientist u ba lap thymmai ia ka Gramophone u Bulb light bad kum ka jingburom ia u, ka pyrthei baroh kawei ka pynlip light 3 minit ha ka sngi iap jong une u ‘riewkhraw radbah. Ngi dei ban sngewsarong bad pyndonkam hok ia la ki jong ki jong ki sap khlem da lehrain, ia kaba u Blei u la ai ia ngi, ym baroh kidei ban long doctor, Engineer ne ban thoh kot ne pule kot. Ka kyntien, ‘Haba don ka mon, don ka lad’ kam dei ka kyntien kaba la pura, hynrei ka kyntien kaba pura kadei ban long, “Haba don ka sap, hangta don ka mon bad haba don ka mon, hangta don ka lad”


Ka Ri India mynta u snem 2021, kan sa rakhe ia ka Republic day ha ka 26th mynta u bnai ha ryngkat ki kyndon (Protocol) ban bud khnang ban iada naka jingsaphriang U Corona virus. Hooid, ngi iohi ba kane ka pandemic mynta ka la don hapdeng ka lynti ban sa leit noh, hynrei kynmaw pat ba kam pat kut. Te khyndiat kum shibynta kum ka jingpynkynmaw, ka Ri India ha ka 26th January 1950 ka la pyntreikam pura ia ka Constitution jong  ka Ri India lane ka riti shynshar jong ka Ri India.


Te mynta u snem shwa ba ngin sa ioh ban rakhe ia ka Republic day, nga sngewdei ba kum ki nongshong shnong ka Ri la kumno kumno ruh ngi dei ban long kiba phikir bad wad jingtip khnang ba ngi lah ban tip bad sngewthuh shaphang jong ka. Te hangne ka jingkylli ka mih hato donkam mo ban tip bad sngewthuh shaphang ka Constitution ka Ri India?. Kawei ka jingmut kaba ktah shisha ka long ba ha kine ki sngi ngi iohi ia ka jingiakhih khappud, ka jingdawa ban ioh iaka ILP, ka jingdawa ban pynrung ia ka ktien Khasi kum kawei na ki official language ka Ri India hapoh ka kyrnit kaba 8, bad kiwei kiwei de.


Kaei kaei ba u Blei u leh ka neh bymjukut. Ymlah ban pyllang eiei haka (Addition) bad ymlah ban shim noh eiei na ka (substraction). U Blei u leh ia kine kiei kiei ba ki briew kin tieng ha khmat jong u. Eklesiastis 3: 14-15.U Blei u la leh ia kiei kiei, u la pynjia ia kiei kiei kiba ha kane ka pyrthei. Kiei kiei kim lah ban jia khlem ka jingtip jong u.Ka pyrthei mynta baroh kawei (globally) kadon hapoh kipor ki jingtynjuh ba khraw na kane ka khlam (Pandemic, coronavirus). Ka pyrthei mynta kadon hapoh kata ka por duh jingkyrmen, jingsheptieng bad kutlad. Ka pyrthei mynta kadon haka jingkynjah bakhraw namar la lockdown nakadaw kane ka khlam kaba shim da ki lak ngut ki mynsiem briew na kane ka pyrthei. Ki samla kidon hapdeng ki jinglynga bajur bad jingkutlad bad bunsien ki lalong kum kiba biej namar ka la ktah ia ki jingmut jingpyrkhat jong ki. Ki rangbah ki don hapdeng ki jingsheptieng. Da kaba burom, ki riewstad ki lyngngoh bym pat lap ia ki dawai pynkhiah, ki nongsynshar ki bunkam, ki police ki doctor ki nurse ki bunkam kat haduh ba ki hap ban pha la ka jingim naka daw ban pyllait ia kiba bun na kane ka khlam ha sawdong pyrthei.Ki ba khrawbor ki duh bor noh, kiba riewspah ki sheptieng ia ka spah jong ki u riewstad u la lyngngoh. Balei kane ka jia hato ka jia khlem ka jingtip u Blei sha phang kaba kum kane ka por? Em. Kine ki jingjia ki don hapoh kapor u Blei ia kaba u Briew um lah ban pynbeit ne pynkdor ia ka por kaba u Blei ula buh banjia. Eklesiatis 7:13Ka ktien u Blei ka ong – “u Blei u la leh iakane la ki briew kin tieng ne em hakhmat jong u. Eklesiastis 3:14. Ka daw ba kajia dei namar ba u Blei ba u iohi bun ki briew haka pyrthei kim tieng kim pyrkhat shuh shaphang jongu, ki briew ki sngew ba kane ka pyrthei ka dei ka jongki. “kim sngewthuh ba la thaw ia kane ka pyrthei ban shong u Briew”. U Blei u ong – Nga la pyllong ia ka khyndew, Nga la thaw ruh ia u briew halor jong ka”. Isaiah 15:12. U Blei um shym lathaw suda iaka pyrthei hynrei ban shong briew. Hynrei ki briew ha pyrthei kim ithuh ia u. Nakata kadaw ki wanmih kine kipor kiba kum kine ki jingtynjuh ba khraw ba mehding khnang ba ki briew kin sheptieng ha khmat uta uba donbor, U Blei kein.Ka lad kaba khraw kalong satang ban pynrit ialade ban duwai kyrpad ha u Blei, namar ula kren shai u ong- “Lada ki briew jong nga, ki ba la khot da ka kyrteng jong nga KIN PYNRIT ialade, KIN DUWAI, kin wad iaka khmat jong nga, KIN PHAI NA KI LYNTI BYMMAN, te ngan sngew na Bneng- Ngan map iaki pop jongki ngan pynkhiah ruh iaka Ri jong ki. 2Khronikl 7:14.Ymdon dakawei pat kalad hapoh kaba kum kane ka por, namar ba u Blei u la buh ia ki por bad ka por kaba kum kane ba kan jia ha pyrthei. Pan na U Blei sa shisien pat ia ki por kiba mynshwa ba un pynsangeh shi syndon iakane ka khlam kaba mynta ha pyrthei, da kaba pynrit ha khmat jong u, ong ka ktien U Blei.Namar ymdon ka jingpyllait/ jingpynim hano hano ha u wei pat; naba ymdon kawei pat ka kyrteng ha bneng, ia kaba laai hapdeng ki briew da kaba dei ba yn pynim ia ngi (laitnoh haka kyrteng Jisu). Ki kam kiApostol 4:12.Kumta kan don ruh ka por ba u Blei un pyllait noh ia ngi na kane ka khlam ha ka por ba u labuh.


Ha kylleng ka pyrthei khamtam eh ha ka ri India ha kine ki sngi ngi la iohi ba ka la don ka jingkiew sted jong kane ka khlam Covid-19 ha kaba mynta lei ka la kot palat lai lakh ha ka shi sngi. Kaba kham ma ka long ba baroh ki stad jingsumar ki ong ba ha kane ka sien une u Covid-19 u kham shyrkhei lai-shah ban ia u Covid-19 uba ia bit ha ka jingwan jong u kaba mynshem snem. Lyngba ki khubor ngi la iohi ruh ba ki nongialam ka Sorkar Pdeng ki shym la long da leilei ruh kiba la pynkhreh ban iakhun ia kane ka khlam.


DA U SAMLA JEREMIIA DKHARPRESIDENT, HYC, MAWEIT CIRCLE


Ka ioh ka kot ka sdang na lai tylli ki Mawbyrsiew jong i mei bad i pa jong phi jong nga. Haba ngi mih na ka longing longsem kaba bit kaba biang ha ka jingnang jingstad, ha ka pyrkhat pyrdaiñ, ha ka jingioh jingkot, bad ha ka jingtip briew tip Blei ryngkat ki nuksa babha ia kiwei, ki khun ruh ki San ki plung ha ka rukom kaba biang bha nadong shadong ha ryngkat ka jingsneng jingkraw bad ki nuksa kaba paka ka ban sa long briew man briew ha ka lawei kaba phyrnai bad kane ka mih na u soh jong ka jingshongkha ha mar ba biang por.


Kyntang iawai nga kwah ban pasiew ha ki tyndong skhor jong phi ki paradoh parasnam ba horkit hordang to ngin ia bat skhor ko ki para ri kyrpang ki samla ka Bri jong ngi,kynthei bad shynrang to ngin kyndit bynriew ban ia ieid burom ia la ka jong noh ban bat bad ban kynmaw kyndiang ia ki kyntien sneng i pa i mei ban leh adkar ia la ka jong ka jingim ban kiar na ka jingshongkha khynnah khamtam na ka jingshongkha khleh snam shrieh ban nang iar u tnum u tyndai ka Ri-Khasi kham kiew sted noh ha ka ioh ka kot, ha ka jingnang jingstad ha ka kamai kajih ban bha noh ka imlang sahlang ka jong ka Bri jong ngi.


Kine ki kynhun tem ki kynthup ïaka Saldorik S. Dio & The Abikhas (Tura), Adroit (Shillong), The Lynx (Jowai) & False Alarm (War Jaintia).


JOWAI: Ka Society for Urban and Rural Empowerment (SURE) ha ryngkat ka jingïatreilang jong ka North East Slowfood and Agrobiodiversity Soceity (NESFAS), Shillong bad ka da jingkyrshan jong ka REC kan pynlong ïa ka ‘Rice Festival’ ban pynkhie im biang ïaki symbai kiba la jan duhjait haka shnong Mukhap kaba don hapoh ka Thadlaskeiñ Development Block, West Jaiñtia Hills district.


Kane ka jingdawa pynkha C&RD Block kadei kaba la sdang naduh u snem 2013 kaba na kaliang ka shnong kala ai sngewbha ruh iaka jaka ban tei iaka ophis haka jaka kaba heh 18.48 acres bad la dep ruh ban soi iaka soskular bad ka bor synshar district ka West Jaintia Hills.


Ka KSU Jowai Unit kala kner laka kti jingiarap jong ka da kaba synñiang da ki tin sop ïing sha kawei ka longïing haka shnong Mihmyntdu, West Jaintia Hills District haka sngi ba Ar.


Na la liang ka MPUF Khliehriat Circle ka la noh jingïarap da u khaw bad kiwei ki tiar jingdonkam ba man ka sngi.


Ka Kong Santa kaba dei ruh ka MLA ka thain Sutnga Saipung, kaba bun ki shnong kiba hap ha kane ka thain ki iasam pud bad ka ri Bangladesh kum ka shnong Borsara, Lejri, Lahalein, Huroi bad Hingaria. Haka jingiaphylliew jingmut bad ki riew rangbah ka thain kala kular ban ai ka jingiatreilang bad ki nongshong shnong na ka bynta ban pynioh bording bad ki line mobile phone da kaba buh iaki tower ha katei ka thain khappud.


80% na ki briew ba kem ia une u khniang ki long ki bym paw ka jingshitom (Asymptomatic). Kane ka lah ban long ba ka bor iada jong ka met jong ki ka khlain ban ialeh pyrshah ia u khniang Covid 19. Hynrei kine ki donkam hi ban long kiba husiar da kaba deng ka mask bad shongkhop ha la iing namar shisien ba la test positive ki lah ban pynsaphret ia u khniang sha kiwei pat.


Kumba long kiwei pat ki dawai Tika (Vaccines), ka lah ban don ka jingktah malu mala kum ka Jingshit met, Ktha khlieh, Pang met/ dohksah, Jingsngewkhriat, pang ha ka jaka inject etc. Kiba bun hi ki briew kin sngew ia kine, hynrei ngim dei ban sheptieng ia ki, namar ba kane ka pyni ba ka Tika ka treikam, ba ka met ka ialeh ia une u khniang ban pynmih ia ki shipai iada (antibodies) ha ki met jongngi.Hynrei ladaphi sngew shitom jur, sngewbha pyntip sha ki ASHA/ANM/Doctor mar mar.


U H. Passah – 7005217560 (Secretary, Tournament Committee).


Ka Hynniewtrep Youth Council (HYC) Jaintia Hills Unit haka 27 tarik mynta u bnai ka la ioh ban pynthymmai ïaki nongkitkam jong ka na ka bynta ka samoi treikam ka snem 2021-23, ha  Vianney Hall, Marian Hill, Jowai.


Ha kane ka sngi la ia don lang ki nongialam JSM bad iaka jingialang la pyniaid da u Incharge ka Jaintia Hills Unit u Rockesstar Warjri bad ki dkhot bad nongialam ka HYC Jaintia bad kiwei kiwei


4. General Secretary: Romistar Lamare


6. Assistant secretary: Kularskhem Sariang


15. Environment secretary: Apdame Papiah


17. Education secretary: Ededisuk Shylla


18. Assistant education secretary: Albinus Lyngdoh


Ka Khasi Students’ Union (KSU) Shnongpdeng Unit kala pynpaw ka jingbynniaw halor ka jingsahteng ka jingtrei iaka surok kaba pynsiasoh iaka shnong Darrang bad Shnongpdeng.


U Alan Niangti ban long kum u President


Ki dkhot ka Ambulance Committee: u Embhahlang Lyngdoh, Waheh Chnong Caroline-Chairman, u Ryum T. Khonglah -Secretary, u Marsan Pakma, u Aiban BM Shullai bad u Lamphrang Pohktai kum ki dkhot.


Ki nongpang kiba la ioh pat iaka jingkoit ki don 2 ngut bad kine ki khyntup mar iwei na East Khasi Hill bad West Jaintia Hills.


Ka JSU kala ong ba ka East Jaintia Hills District kala donkam kyrkieh ia kane ka ophis namar ba ki paidbah ba iadei kam bad kane ka ophis ki hap ban beh sha Jowai ban pyndep ia kino kino ki kam khamtam ha kaba iadei bad ki kam khaii mawshun bad kiwei kiwei bad kumjuh ban ban apply ia ki mining licence.


Haba phai sha ka skim PMGSY, u Sangma u la iathuh ba ia ka Jylla Meghalaya la shah kyntait ban ioh iaka skim PMGSY namar ka jingbym lah ban pyntreikam bha jong ki sorkar kiba rim. Hynrei hadien ba u la shimti ia ka Sorkar u la shimkhia halor kane kam ban iakren bad ka sorkar pdeng ban pynioh biang ia ka bhah jong ka Meghalaya na ka skim PMGSY bad ha kine ki saw snem bala leit ka jingpyntreikam jong ka skim PMGSY ka haduh san shah ia ki 15 snem kiba la leit.


Na ka daw jong ka jinglong jingman bad ka jingïaid ka por ne ka jingeh jong u COVID-19 ki bor pynïaid District ki la ban bud pyrkhing ïa ki kyndon SOP COVID-19 lyngba ka shithih No .C&S.21/COVID-PER/2020/Vol.13/379 Dated 15th March, 2021 na ka ophis Deputy Commissioner, East Khasi Hills District, kumta la kyrpad ïa baroh ki para kur para kha ba kin ym sngew eiei ba ha kane ka kynti ruh ngin ym lah ban ïawer paidbah ha katei ka sngi 03 Tarik U Iaiong 2021.


Ka long ka jingkyrkhu ïaki nongshong shnong ka thaiñ War Jaintia khamtam ïaki longïing kiba duna ka ïoh ka kot, hadien ba u Myntri ka tnad pule puthi ka sorkar Jylla u Ma Lahkmen Rymbui uba dei ruh u MLA ka thaiñ ula wan buh maw nongrim ban tei ïaka Eklavya Model Residential School (EMRS) haka shnong Umladkhur, kaba hap hapoh ka Amlarem Sub-Division, West Jaintia Hills District haka sngi Nyngkong.


U Ma Lahkmen ula ong ia kane ka skul bei pisa da ka National Education Society for Tribal Students (NESTS), Ministry of Tribal Affairs jong ka  Sorkar India bad mang ban tei pyndep hapoh 30 bnai. Baroh ka jinglut jingsep kala kot 45 klur 79 lak 99 hajar tyngka. Yn tei ia kane ka skul da Company WAPCOS Ltd, New Delhi.


Ki nongpang kiba la ioh pat iaka jingkoit ki don haduh 424 ngut. Kine ki kynthup na East Khasi Hills 291, West Garo Hills 89, Ri Bhoi 19, Eastern West Khasi Hills 8, South West Garo Hills 6, West Khasi Hills 4, East Jaintia Hills 4, South West Khasi Hills 2 bad West Jaintia Hills 1.


Ha ka jingiakhun final kaba long haka sngi Palei ha Amlarem, na ki kynthei ka Amlarem Govt LP School kala pynliem da ka tie breaker da 3-1 iaka padu United FC.


U Wansuk Lamin adviser ka Amlarem Sub Divisional Sports Association (ASSA) ula wan sakhi iaka jingiakhun kum u kongsan haka jingiadonlang u Sailon Syngkrem general secretary ASSA kum u symbud kongsan bad u DSO, West Jaintia Hills District ma Khroobok Passah.


La seng ia katei ka skul da ki missionari na Welsh ha u snem 1892 da ka jingthmu ban ai jingnang jingstad kaba kyrpang tang ia ki khynnah kynthei.


Haka jingkren kum u kongsan ha kane ka sngi u Dr H.H.Mohrmen ula pynkynmaw ba ka jingpyndonburom ïa ka WED kaba la sdang haka snem 1972 kala dap 50 snem mynta u snem. Wat la sanphew tylli ki snem kila ïaid ruh hynre ka jingdawa ban pynneh pynsah ïa ka mariang ka dang neh hi kumjuh. Ula ïaroh ruh ïa ka VO na ka bynta ki kam jong ka bad u pynpaw ïaka jingsngewkmen khamtam haba u ïohi ba ki kynthei hapoh kane ka shnong kila long kiba shlur wat ban ïalam ïa ki miting paidbah. U ong ba kane ka dei kata kaba ki ong ha ka ktien phareng ka ‘empowerment’ ne ka jingpynkup bor ïa ki kynthei. U kyntu ïa ki SHG ba kin long kiba ïatylli, kiba skhem jingmut bad khamtam kiba shai ha ki jingkheñ jingdiah khnang ba ki seng jong ki, kin ïaid shakhmat bad nangroi.


Ha ka jingkren plie ia kane ka training, U District Agriculture Officer, EMH Passah u la kyntu ia ki nongrep ban pyndonkam hok iaki jinghikai kaba kila ioh na kane ka jingai jinghikai ka CIPMC khnang ban myntoi haka rep ka riang.


“Ha kaba ïadei bad ka jingtrei shitom jong ka Sorkar, ka imlang ka sahlang bad ki kynhun bapher bapher ruh ki lah ban long ki bynta kiba kongsan ha kaba ïakhun pyrshah ïa u khñiang jingpang Tuberculosis,” ong u State TB Officer u Dr. M. Mawrie. “Ka jingtreimon sngewbha jong ka imlang ka sahlang ym tangba kan ïarap ban pynphriang ïa ka jingïalap paidbah shaphang ka jingpang TB hynrei kan pyntyllun shakhmat ïa ka jingïatreilang jong ka imlang ka sahlang ha kaba ïakhun pyrshah ïa ki jingshah kynthoh,” u la ong. Ka jingpang TB ka kham ktah bha ïa kiba dang don hapdeng ka rta kaba dang dei ban trei ban ktah (15 snem haduh 45 snem) kaba lam sha ka jingduh ïa ki sngi bylla bad kaba khynñiat ïa ki nongpang TB sha ka jingduk.


East Garo Hills –[email protected]


West Garo Hills – [email protected]


Ri Bhoi – [email protected]


JOWAI: Ki Pulit jong ka East bad West Jaiñtia Hills kila ïoh kem 5 ngut ki nong Nigeria kiba ryngkang pud tuh sha u pud u sam jong ka Ri India. Lai ngut ki nong Nigeria ki pulit kila ïoh kem na Pdengshakap, West Jaiñtia Hill bad arngut pat la kem na Ratacherra Infiltration Check Point, East Jaiñtia Hills District.


U Superintendent of Police West Jaiñtia Hills District, Bah Lakordor Syiem hadien ba kila ïoh jingtip ba ki don ki bar ri kiba wan rung tuh sha u pud u sam ka Ri lyngba ka ri Bangladesh sha West Jaiñtia Hills ula phah ïa u Donkupar Moksha MPS,  Dy. Superintendent of Police (traffic) ban hiar khynra sha Amlarem bad hynne ka step haka por 1 AM kila ïoh bat ïaki nong Nigeria ba kyrteng u Chukwuma Celestine Okwuwa (34) Lucky Osas Enebi (36) and Ndubuisi Mases Chime (28) ba Pdengshakap kaba jngai kumba 10 Kms na Amlarem.


Ki dukan mar bam bad kiwei ki tiar kiba la jied da ka bor shnong ha ki kyntoit ne dong bapher bapher naduh ki wholesale ki ban plie haka Sngi Ba Ar (Tuesday) bad Thohdieng (Friday) naduh ka por 9.00 AM haduh 4.00 PM bad ki dukan Retail haka sngi Balang (Wednesday) bad Sngi Saitjain (Saturday) naduh ka por 9.00 AM haduh 4.00 PM


Dukan Retailers, Groceries kiba lah ban plie haka sngi Balang (Wednesday) bad  Sngi Saitjain (Saturday) manla ka taiew naduh 9.00 AM haduh 4.00 PM bad ki Wholesalers haka sngi Ba Ar (Tuesday) bad Sngi Thohdieng (Friday) naduh 9.00 AM haudh 4.00 PM.


Kine ki ar shnong kila ai dorkhat ha DC halor ka jingpyrshah iaka jingthmu jong ka Assam ban shna surok bad university haka jaka kaba heh 5000 acres ha khappud bad la kam ba kane ka jaka ka hap ha u pud u sam kine ki ar shnong.


Ka East Khasi Hills kadon 275 active case, West Khasi Hills 56 case, West Jaintia Hills 26, Ri Bhoi 16, West Garo Hills 12, South West Khasi Hills 7, East Jaintia Hills 6, East Garo Hills 7, North Garo Hills 4, South West Garo Hills 2 bad South Garo Hills 1.


Ka jingthmu jong kane ka jingiakop kalong ban iathuh iaka khana U Kiang Nangbah bad ban pynneh pynsah iaka khana shaphang jong u halor ka jingialeh pyrshah jong u bad ki phareng kiba la thombor iaka riti dustur jong ka jaidbynriew.


U Bah Paul un ïakhun na Jaiaw MDC Constituency.


Kane ka lad ba la ai da ka Election Commission jong ka India ka long ban pynsuk (facilitate) ia kito ki PwD voters bad ki Senior Citizen voters ki ba shem jingeh ban leit sha Polling Station ban thep vote na ka daw jong ka jingshitom bad kiwei kiwei.


U Bah Wilfred Nongsiej haba kren halor ka histori jong ka jinglong jingim jong ka Phan Nonglait bad ki kam bakhraw ba ka la leh ha ka jingialeh laitluid pyrshah ia ka sorkar phareng bad ruh halor ka jingshimkhia jong ka halor ka jingshahthombor jong ki kynthei khynnah bad u la kyntu ruh ia baroh kiba la sakhi ia kane ka prokram ba kin ring jingmut na ki kam shlur jong Ka Phan Nonglait da kaba pynneh pynsah iala ka riti dustur bad ban ieng pyrshah ruh ia kino kino ki kam thombor pyrshah ia ki riewkynthei.


Ha kane ka prokram la ioh ban sakhi ia ki jingrwai ieid ri bad ki jingshad tynrai na ki riewdonsap bapher bapher ka Eastern West Khasi Hills District bad na kito kiba la wan na ka nongbah Shillong ruh kumjuh.


Ka Lion Sports Youth Affairs kala jop da 3 wicket pyrshah iaka Efty United XI Mynso bad kala rah syndon iaka nam lahduh haka Open To All Cricket Tournament kaba long ha Madan Khliehtyrshi kaba pyniaid da ka West Jaintia Hills District Cricket Association haka sngi Saitjain.


U Nik Dan (58), u Peterson Lamare (35) bad Firstbornson Dkhar (30) ki la synniang khambun ka run sha u sup u thiar kamai run ka Lion, katba u Sylvester Mylliempdah ula khyrwit 4 wicket


Kane ka jingai jinghikai kan neh 45 sngi lynter bad kiba tbit tam bad kiba don ryngkat bad ki buit thymmai kaba lah ban aikam ia kiwei kin ioh ka bai rneng kaba T.2 lak ban seng iaka kam.


Haka jingïalang plie ladonlang u MLA u Ma Wailadmiki Shylla, u Deputy Commissioner ka West Jaintia Hills District u Ma Garod LSN Dykes IAS, ki MDC ka JHADC, u Principal ka Thomas Jones Synod College u Dr. K Lyngdoh haka jingïalang kaba la pynïaid da u Eladmiki Suting Program Coordinator.


U Ma Wailadmiki Shylla haba kren ula ong ka jingthmu jong u ban sdang ia kane ka training ne ka jingai jinghikai ka long ban ïarap ïaki samla ban ïeng haki jong ki kjat namar kumba long mynta ki samla ki don ïaka sap hynrei kim ïoh ka lad ban pynjanai ïa kata sap.


Ki briew kiba iabit thymmai iaka jingpang khlam ki kynthup na EGH: 1, EJH: 3, EKH: 32, RBD: 1, WGH: 3, WJH: 1 bad WKH: 3.


Ki nongpang kiba la ioh pat iaka jingkoit ki don haduh 21 ngut. Kine ki kynthup na EGH: 1, EJH 2, EKH: 14, WGH: 2, WJH: 1 bad WKH: 1.


Kine ki 34 ngut kiba iabit thymmai ki kynthup na EGH: 2, EKH: 19, RBD: 1, WGH: 4, WJH: 6 bad WKH: 2.


U Ma HH Mohrmen ula ong “Ki Waheh Shnong ki dei kiba la shah jied ha u paidbah jong ka shnong bad ki don ka bor ka iktiar ban iasaid na ka bynta ka eh ka shon ki shnong ki thaw. Ki Waheh Shnong ne ka Synjuk Waheh Shnong kim dei ban trei tang kum ki sengbhalang, hynrei ki don ka bor kaba kham halor kaba ka sorkar ka dei ban ithuh ia phi.”


Ka Dorbar Shnong Tympang Iawmusiang haka sngi Saitjan kala pynbna ban khangdam 36 kynta hapoh u pud u ang ka shnong Iawmusiang haka taiew ban wan ban pyrshah iaka jingphiel ka sorkar khamtam ka Jowai Municipal Board ban pynioh iaka bret ñiut ba pura iaka Jowai.


U Ma Ajoy Lywait waheh shnong Dorbar Tympang Iawmusiang haba kren bad ki nongthoh khubor hadien ka jingialang ka dorbar shnong, ula ong ka jingai por 3 sngi iaka sorkar ban pynkynriah ne pynkhuid iaki ñiut kala kut, hynrei namar ka jingsahkut ka niut haduh hynnin ka miet Thohdieng bad kila sakhi ruh da la ki jong ki khmat haka mynta ka sngi Saitjain, kumta kila rai ban khangdam 36 kynta ban dawa na ka sorkar ban pynioh mardor iaka jaka theh niut ba pura iaka Jowai.


Pule | Kut taiew yn pynkhuid ka JMB ia ki ñiut na sor Jowai


Katkum ka dorkhat kaba la ai ka HNYF lyngba u Keepmewell Lamin Gashnga bad u Scheffer Pohlong kiba long ki president bad secretary Bakur Dawki unit sha u Chief Engineer (Distribution) MeECL Lumjingshai la iathuh ba kane ka jinglip bording man ka miet ha kine ki ar shnong kadei ba sniew u transformer ha IB PWD, Dawki.


Shuh shuh, u la pyntip ba ki paidbah ki lah ban phone ha u number 9615044890 na ka bynta kito shnong ki ba hap hapoh ka Khliehriat C&RD Block bad 8837469658 na ka bynta kito shnong ki ba hap hapoh Saipung C&RD Block khnang ban ioh ia ki jingiarap ba kham kloi.


Ka JFEA kala kyntu ia baroh ki rawon ban iatreilang bad ka synjuk khnang ban nym ktah iaka jingheh jingsan ki dohkha ha kum kane ka por kha pylleng ki dohkha.


Ha kawei pat ka jingiakhun ka Onyxx kala jop da 51-11 iaka Chutwakhu bad ka Ladthadlaboh kala jop da 46-43 iaka Azriel.


U kongsan ba wan sakhi ia kane ka final u Myntri ka tnad Sport & Youth Affairs ka sorkar Jylla u Bah Banteidor Lyngdoh haka jingdonlang u MDC ka Sutnga-Nongkhlieh u Ma Richard Sing Lyngdoh, u District Sports Officer (DSO) ka West Jaintia u Ma Khroobok Passah bad kiwei kiwei nalor ki nongialam bad dkhot ka SBSA.


Ka Mulait United ka lahduh ioh rah ïaka song pisa kaba 30 hajar tyngka katba ka Latyrke SCSC ka lahduh ba ar 20 hajar tyngka. Ka khusnam Player of the Match ba la ïoh da u Dominic Sungoh jong ka Mulait United, Top Scorer K. Lalchhuansanga Khiangte jong ka Latyrke SCSC, ka khusnam Goalkeeper of the Tournament’ da u Kenio Lyngkhoi jong ka Mulait United.


U Diengduh jong u Moses ula kylla long u Diengduh jong U Blei uba long ka pdeng jong ki kambah. U Diengduh u plie ïaka bynta ban ïaid, u Diengduh jong U Blei u kyrshan ban ïaid, u Diengduh jong U Blei u pynmih ïaki um ba bang ban dih bad u Diengduh jong U Blei u ai ïaka jingjop thma.


U Rev Marsing ula kyntu ïaki para bangeit ban long kiba ïatreilang ka jingïatylli bad ka jinglong kawei khnang ban lah ban jop ïaki jingsniew kiba bun jait ha kine ki sngi kiba mynta.


Ki Balang, ki District, ki Presbytery, ki Synod bad wat haduh PCI ne Assembly ki don shibun ki kam ban pyndep lada ym don ka jingïatreilang ki sahkut tang haki rai yn nym lah ban pyntreikam ïaki.


U Rev Marsing ula kyntu ïaki para bangeit ban kynmaw ïa U Blei haki por baroh ba un don ryngkat haki lynti ïaid ban lait na ka jingma jingmynsaw bad na ka jingïap ruh bad la kyntu ba ymdei ban sngewsarong haba ïoh ïaka jingkoit jingkhiah ne haba don haka jingsuk jingsaiñ namar ka Ktien U Blei ka maham ïa kata.


Ka jingthep vote paidbah haki 59 tylli ki constituency haka sngi Nyngkong kala long kaba iaid beit iaid ryntih bad haduh ka por 5 baje nohphaisngi katkum ka jingkhein kaba iohlum ka jingwan ki nongthep vote ha kylleng ka jylla ka long 74.32 percent.


Ki nongpang kiba la ioh pat iaka jingkoit ki don 4 ngut. Kine ki kynthup na East Khasi Hills: 3 bad West Garo Hills 1.


Ka jingdon jong ki briew bala ïabit ïa kane ka jingpang khlam ha Jylla baroh ka long 84827 ngut bad napdeng kine 83276 ngut kila ïoh ïa ka jingkoit bad 1484 ngut kiba ïap nalor ki briew ba dang shitom.


U Ma Romeo Suchiang, president VDP Raliang ula iathuh ba la lap ïaka metïap u Ruhi Synnah uba la jah naduh 31 tarik u bnai Nailar 2021 na kawei ka nan dohkha hapoh shnong Raliang haka sngi Palei.


Ula ong ba na kaliang kiba haiing, ka VDP bad ka shnong kila wad paidbah ia u la bun bun sngi bad dei mynta ka sngi kila lap iaka met jong u kaba la per ha sla um ha katei ka nan dohkha.


JOWAI: U Woh Shaimon Pyrbot uwei na ki riew rangbah ka shnong Loompyrdi Iongpiah, Jowai haka sngi U Blei ula buh ïa u maw sahnam halor ka jingjop jong ka Dorbar Shnong Loompyrdi Iongpiah, Jowai ban tei pyndep ïaka ïungwalieh ka shnong, kaba ka jingtei kala sdang naduh ki snem 1986-87.


Ka ophis u SDO (Supply), Amlarem Sub-Division kala pynbna paidbah ba kam die Khaw rashon (FPS Dealers) bad die Umphniang Sharak (SK Oil Retailers) kan kut noh ha ka 31.12.2021. Kumta ha ka juh ka por ruh ula khot application biang na ka bynta u snem 2022, kat kum kine ki jingbthah harum:


Kane ka jingjia kala jia haka por kumba 8 baje mynmiet ha iew Iawmusiang ha kaba katei ka trok kaba wan na ka thain Amlarem kaba don u registration AS 01 EC 1079 kala kum iuh ïa une u rangbah bad ula khlad noh hashen na ka daw ka jingmynsaw jur.


Hashwa ka jingai snam sngewbha la pynlong ka jingïalang lyngkot ba la pynïaid da u Jaitdao Sumer uba la ïathuh lyngkot shaphang ka Sarot I Man bad ki kam jong ka bad ula pynkynmaw ruh ba ha u snem 2021 kane ka kynhun ka la pynlong ïaka jingsynñiang snam sngewbha sha kane ka jaka kynshew snam.


Ka Dr Patricia Shylla, Medical Officer I/c Jowai Blood Bank haka jingkren ka long wat la Sarot I Man kadei ka kynhun kaba ka don tang katto katne ngut ki dkhot hynrei ka pyni nuksa ïa kiwei da kaba mih shakhmat ban synñiang sngewbha ïaka snam.


Ka Seiñ Khynroo Khyllood Katholik Good Shepherd Parish Ladrymbai ka la pynlong ia ka Jingiashemlang ba shisien shisnem ba tip kum ka XIX Annual Youth Convention 2021 kaba long haka 10-12 Nohprah haka Balang Pamrakmai, East Jaintia HIlls District.


Haka sngi Thohdieng 515 ngut ki briew kila iabit thymmai iaka jingpang khlam bad 14 ngut kila khlad bad da kane ka jingiap kala kynjoh haduh 1147 ngut haka Jylla.


Kine kiba khlad 14  ngut ki dei na East Khasi Hills: 08, Ri Bhoi: 03, West Garo Hills: 02 bad West Jaintia Hills: 01.


Ki nongpang kiba la ioh pat iaka jingkoit ki don 560 ngut. Kine ki kynthup na EGH: 17, EJH: 34, EKH: 235, NGH: 11, RBD: 06, SGH: 10, SWGH: 10, SWKH: 00, WGH: 135, WJH: 66 bad WKH: 36.


Ko Ri khasi ba shong ki Blei,Hynrei mynta pha don shaei?Ki lum ki wah ki ba don nam,Lajot lapra, bad la bud nam.


Ka Seiñ Kyntu Seiñ Raij 12 – Daloi ka ai khublei Lehniam Behkymphui  iaki khun jong ka Seiñraij Mynso kiba shong ba sah ha kylleng ki jaka hapoh ka Jylla Meghalaya.